Ўзбекистон U-23 Осиё ўйинларини йирик ғалаба билан бошлади - Халқ сўзи\nЎзбекистон U-23 Осиё ўйинларини йирик ғалаба билан бошлади\n16:23 14 Август 2018 Спорт\nФото: Телеграм / МОҚ\nБугун XVIII Осиё ўйинларининг футбол баҳсларига старт берилди. Биринчи турда Ўзбекистон U-23 терма жамоаси Бангладеш U-23 терма жамоасига қарши майдонга тушди.\nУчрашувнинг биринчи бўлимида Забиҳилло Ўринбоев ҳисобни очган бўлса, иккинчи бўлимда Достон Ҳамдамов ва Икром Алибоев томонидан киритилган голлар Равшан Ҳайдаров шогирдларига йирик ғалаба ва дастлабки уч очкони тақдим этди.\nГуруҳнинг иккинчи ўйинида Таиланд ва Қатар терма жамоалари ўзаро майдонга тушишади. Ўзбекистон терма жамоаси эса иккинчи тур ўйинини 16 август куни Тошкент вақти билан соат 17:00 да Қатар U-23 терма жамоасига қарши ўтказади.\nЎзбекистон - Бангладеш 3:0 (1:0)\nГоллар: Ўринбоев (23), Ҳамдамов (57), Алибоев (66).\nЎзбекистон U-23: Ботирали Эргашев, Рустамжон Ашурматов, Акрамжон Комилов, Аббосжон Отахонов, Жалолиддин Машарипов, Одилжон Ҳамробеков, Забиҳилло Ўринбоев (Бобир Абдихолиқов, 70), Жавоҳир Сидиқов (Хуршид Ғиёсов, 79), Икром Алибоев, Достонбек Ҳамдамов (Азизбек Турғунбоев, 65), Достонбек Турсунов.\nБангладеш U-23: Рана Ашрафул Ислом, Миа Раҳмат, Буён Жамол, Бадша Тутул Ҳуссайн, Барман Топу, Раҳмон Маҳбубур (Иқбол Жаъфар, 74), Фаҳад Муҳаммад Атикур, Уддин Саад, Зони Маъсум Миа, Гхош Бишванат, Бипло Аҳмад.


Жанубий Корея ва АҚШ коронавирус сабабли биргаликдаги қўмондонлик-штаб машғулотларини қолдиради.\nБу ҳақда Жанубий Корея штаблари бошлиқлари бирлашган қўмитаси маълум қилди.\n“Жанубий Корея ва АҚШ альянси коронавирус билан боғлиқ вазият даражаси “жиддийгача” оширилгани муносабати билан кейинги кўрсатмалар берилгунга қадар жорий йилнинг биринчи ярмига белгиланган машғулотларни қолдиришга қарор қилди”, дейилган хабарда.\nЖанубий Кореяда айни вақтда коронавирусдан 1595 киши касалланган, 12 киши вафот этган. Эпидемиологик таҳдид даражаси учинчи “зарғалдоқ” даражадан тўртинчи “қизил” даражагача оширилган.\nАввалроқ Жанубий Корея Cobra Gold 2020 машғулотларига 30 га яқин юқори лавозимли амалдорини жўнатиши маълум қилинган. Дастлаб машғулотларда Жанубий Кореянинг 400га яқин ҳарбийси ва битта кемаси иштирок этиши режалаштирилган, бироқ мамлакат коронавирус сабабли жорий йилда дала машғулотларини ўтказиб юбориши маълум қилинган.\nШунингдек, Жанубий Корея вирус сабабли ўз захира қўшинларининг мартга белгиланган машғулотларини апрелга кўчирди.\nҲар йилги Cobra Gold ҳарбий машғулотлари АҚШ ва Таиланд томонидан 1982 йилдан бери ўтказиб келинади. Айнан шу икки давлат бу машғулотларга энг кўп сонда кема, техника ва ҳарбийларни юборади. Машғулотларнинг илк йилларида уларда фақатгина АҚШ ва Таиланд қўшинлари иштирок этган бўлса, ҳозирда унинг иштирокчилари сони анча ошган. Жанубий Корея уларда 2010 йилдан бошлаб иштирок этиб келади.


Электр энергия таъминоти… Келажакда нима кутмоқда? - Zamin.uz\n19:11 / 26.09.2018\nМамлакатда электр ва газ таъминоти соҳасидаги тизимли муаммоларни самарали ҳал этмасдан туриб, иқтисодиёт тармоқларини ривожлантириш, ишлаб чиқариш ва хизматлар соҳасини кенгайтириш, ишчанлик фаоллиги ва мамлакатнинг инвестициявий жозибадорлигини ошириш мумкин эмас.\nБу эса, шубҳасиз, аҳолининг ҳаёт даражаси ва фаровонлигини юксалтириш билан боғлиқ масаладир.\nНавоий кон-металлургия комбинати мамлакатимиз иқтисодиётига улкан ҳисса қўшаётган йирик корхоналардан. Президентимиз томонидан комбинатнинг салоҳиятини янада ошириш, модернизация қилиш ва янгиларини ишга тушириш бўйича қатор чора-тадбирлар белгиланган. Бу вазифаларни амалга ошириш учун эса у хоҳ ички бўлсин ва ё хоҳ ташқи бўлсин, инвестиция жалб этиш талаб қилинади.\nБугунги кунда мамлакатимизнинг исталган ҳудудига бориб, аҳолидан электр таъминоти бўйича ёки ёқилғи маҳсулотлари, масалан, табиий ва суюлтирилган газ таъминоти бўйича савол берсангиз, “Худога шукур, кун кўриб қолдик”, деб жавоб берадиганлари ҳам топилади, ҳанузгача тўловлардан бўйин товлаб юрадиганлари ҳам учрайди.\nВаҳоланки, бугун ҳаётимизни электр энергияси ва табиий газсиз тасаввур қилиб бўлмайди. Қўлимиздаги миттигина уяли алоқа воситасидан тортиб, хонадонимизни ёритувчи электр чироғигача, кўчаларимиздан то йирик ишлаб чиқариш корхоналаригача барчаси электр энергияси бўлмаса, ишламайди. Демак, узоқдан қариндошимиздан хабар олиш, уйимизу кўчаларимиз тунда чароғон бўлиши, болаларимиз таълим олишию, юртимизнинг тараққиётга эришишигача барчаси биргина мана шу электр энергияси билан боғлиқ. Шундай экан, ундан тежамкорлик билан фойдаланиш, истеъмол қилинган ҳар бир киловатт энергия учун ҳақини ўз вақтида тўлаб қўйиш бурчимиз.\nЎзбекистон бюджети электр энергияси ҳамда нефть маҳсулотларини сотишда ташқи бозордан фойда олса, ички бозорда аксинча. Аҳолини ижтимоий ҳимоя қилиш мақсадида ушбу маҳсулотлар арзон етказиб берилади. Баъзан, электр энергиясининг нархи қимматлигидан нолийдиганлар ҳам топилади. Келинг, шу ўринда бошқа юртларда бу масала қандай деган бир савол бериб кўрайлик.\nАгар энергия таъминоти бўйича баъзи мамлакатларни таққослайдиган бўлсак, юқоридаги фикримиз асосли бўлади. Масалан, Россия Федерациясида ҳудудлар кесимида аҳоли электр энергияси истеъмоли учун энергия ҳақини турли тарифларда ва тоифаланган нархларда тўлайди. Бунда энг юқори нарх Москва аҳолиси учун белгиланган. Хусусан, газ плиталари билан жиҳозланган уйлар учун белгиланган электр қувватининг бир марталик тарифлари 1 кВт/соатига 5,38 рублни ташкил қилади. Электр печлари ва (ёки) электр иситиш мосламалари билан белгиланган тартибда жиҳозланган уйларда яшовчи аҳоли учун электр энергияси истеъмолининг бир марталик тариф 1 кВт соатига 4.04 рубл.\nҚўшни Қозоғистон Республикасида ҳам шундай тартиб жорий этилган. Жисмоний шахслар учун тарифлар электр энергиясидан фойдаланиш ҳажмига қараб фарқланади. Масалан, биринчи даражали тариф – 1 кВт/соатига 16,65 тенге; иккинчи даражали тариф – 1 кВт/соатига 21,99 тенге; учинчи даражали тариф – 1 кВт/соатига 27,48 тенге.\nМаълумотларга кўра, Австралияда 1 кВт/соат нархи 0,29 долларни ташкил қилади, Арманистонда 1 кВт/соат электр энергияси нархи ($) 0,07–0,09 (34,98–44,98 дс.). Озарбойжонда – 0,04–0,06 (0,07–0,11 манат), Белорусда – 0,06–0,1, Грузияда – 0,05–0,09, Германия 0,37 евро (0,3 евро), Тожикистонда – 0,02 (0,168 сомоний), Туркияда – 0,32 (1,2 лира), Украинада– 0,03 (0,9 гривния), АҚШда – 0,09 – 0,3, Японияда – 0,26, Данияда – 0,30 АҚШ долларида аҳолига сотилади.\nМаълумки, Тожикистон энергия ресурсларига бой мамлакат. “Барқи тожик”нинг 2017 йилгача мўлжалланган қуввати бўйича ишлаб чиқарилган электр энергиясининг умумий ҳажми 15 миллиард 359,1 миллион кВт/соатни ташкил этди. Бу 2016 йилда чиқарилган электр энергиясидан 955,8 миллион кВт/соатга кўп. Ўтган йили ТАЛКО (Тожикистон алюминий компанияси) “Барқи Тожик” электростанциясининг 16,5 фоизини, 2016 йилда эса 20,4 фоизини ташкил этди. Бу эса мамлакатни тўлалигича энергия билан таъминлаш қаторида, экспорт қилиш имконини ҳам беради.\nБу борадаги икки томонлама ҳамкорлик ўрнатилгандан сўнг Тожикистондан Ўзбекистонга 2018 йил вегетация даврида ўзаро фойдали техник-иқтисодий шартлар бўйича 1,5 миллиард кВт/соатгача бўлган миқдорда электр энергияси етказиб берилади. Шунингдек, 2018-2019 йиллар қиш мавсуми учун етказиб бериладиган электр энергияси ҳажми қўшимча равишда кўриб чиқилиши ҳам белгиланган.\nАҳолини табиий ва суюлтирилган газ билан таъминлаш борасида ҳам Ўзбекистонда аҳоли манфаатидан келиб чиққан ҳолда ёндашилган. Маълумотларга кўра, ҳозирги кунда юртимизда 6 миллион 143 минг истеъмолчига газ ёқилғиси етказиб берилмоқда. Жумладан, 3 миллион 300 минг уй-жой ва 83 мингга яқин улгуржи истеъмолчи табиий газ, 2 миллион 760 минг аҳоли хонадонлари эса суюлтирилган газ билан таъминланмоқда. Улгуржи истеъмолчиларнинг 5 минг 700 га яқини саноат корхоналари, 45 минг 500 га яқини маиший хизмат кўрсатиш объектлари ҳамда 31 минг 500 таси якка тартибдаги тадбиркорлик субъектларидир.\nАгар газ таъминоти бўйича хориж тажрибасига эътибор қиладиган бўлсак, табиий газ ишлаб чиқариш бўйича дунёда етакчи давлатлардан саналадиган Қатар аҳолиси газ баллонлари орқали суюлтирилган газ билан таъминланади. Бошқача айтганда, у ерда сизу бизга ўхшаб оқиб турган табиий газдан фойдаланилмайди.\nХулоса ўрнида айтиш керакки, аҳолини электр энергияси, нефть маҳсулотлари, табиий ва суюлтирилган газ билан узлуксиз таъминлашда, аввало, қонун ҳужжатларида белгиланган мажбуриятларга тўлиқ амал қилган ҳолда, ҳар бир истеъмолчи электр энергиядан оқилона ва тўғри фойдаланиш, унинг беҳуда сарфланишига йўл қўймаслик, ҳақини ўз вақтида тўлаш ва техника хавфсизлигига тўлиқ риоя қилиш, шунингдек, соҳа ходимлари ўз ишига виждонан ёндашиши талаб этилади. Олдинда турган йирик лойиҳаларни амалга ошириш учун эса ички ва ташқи инвестицияларни жалб қилиш муҳим вазифалардандир.\nМанба: "Даракчи" «Замин» янгиликларини «Вконтакти»да кузатиб боринг\nЕтказилган зарарларнинг ундирилиши давом этмоқда\n14-02-2020, 18:27, Жамият\n20-01-2020, 18:38, Жамият\nЭлектр ва газ учун аванс: нарх ошганда фақат 1 ой қўшимча тўлов тўламаса бўлади\n4-06-2019, 15:30, Жамият\nЭлектр ҳисоблагичи кимнинг ҳисобидан ўрнатилади?\n4-06-2019, 13:24, Жамият\n«Ўзбекэнерго» электр энергияси нархи нима учун оширилаётганини маълум қилди\n31-03-2018, 15:20, Жамият\nЎзбекистон ОТБ билан йўл ва сув таъминоти бўйича 573 миллион долларлик 4 лойиҳани амалга оширади\n4-03-2017, 11:26, Жамият\nБугун, 18:18, Спорт\nБугун, 17:54, Жамият\nҲаракатланаётган BMW устидан сакраб ўтишга уринган буғулар тўдаси


19:49 / 21.10.2017 103381\nСидней университети профессори, Қорақалпоғистон-Австралия экспедицияси ко-директори, археолог Алисон Беттснинг мамлакатда Ўзбекистон Қаҳрамони, археолог Ғ.Хожаниязов билан Беруний туманидаги тарихий «Ақчахан қалъа» эсдалигида археологик тадқиқот ишларини олиб бораётганига йигирма беш йил тўлди. Бу ҳақда Қорақалпоғистон ахборот агентлиги хабар бермоқда.\n– Ҳозир биз профессор Ғ.Хожаниязов билан Ақчахан қалъада археологик ишларни биргаликда олиб бормоқдамиз, – дейди у.\n– Қазиш жараёнида қалъа марказидаги шимол коридордан девор расмларини топдик. Бу расмлар ниҳоятда аҳамиятли бўлиб, унда ғоят катта ҳажмдаги (6 метр) Зороастризм худоларининг, боғ ва қушларнинг расми тасвирланган. Биз ҳозир ушбу бебаҳо топилмаларни тозалаш, реставрациялаш ишларини олиб бормоқдамиз. Фараз қилишимизча, бу жойда топилмаларнинг давоми бўлиши мумкин.\nШунингдек, бу жойдан эр кишиларнинг ва отларнинг расмлари ҳам топилди. Қайд этилишича, мутахассислар қазилма ишларини келгуси йилларда ҳам давом эттириш ниятида. Бу борадаги фаолият франциялик Микеле Минарди билан ҳамкорликда Султон Увайс тоғ тизмаларида ҳам олиб борилмоқда.\nҚорақалпоғистонда аёл киши МИБ ходимини калтаклади ва ЭКИҲ 3 баробари миқдорида жаримага тортилди\nБош прокуратура: ўқишга киритишни ваъда қилган фирибгар қўлга тушди


Шуҳрат Ғаниевга 3 ой синов муддати берилди\nБугун Сенат одоб комиссиясида Фарғона ҳокими Шуҳрат Ғаниев масаласи кўтарилиши хабар берилган эди.\nУшбу йиғилишда қатнашган «Xabar.uz» мухбирининг хабар беришича, Сенат комиссияси Шуҳрат Ғаниевни қаттиқ огоҳлантирган ва уч ой синов муддати берган.\nСенат раиси Танзила Норбоеванинг айтишича, Сенат одоб комиссияси фақат Ўзбекистонда эмас хориж давлатларида ҳам бор.\nТанзила Норбоева: Шуҳрат Ғаниевнинг хатти-ҳаракатлари кенг омма орасида салбий эътирозларга сабаб бўлмокда\nБугун Сенат йиғилиши бўлиши кутилмоқда. Кўриладиган масала ҳам аниқ\nМехмон 30 сентябр 2019 15:17\nБу хоким ни аллакачон, халкни хакоратлаганда, яьни хорамидан олиб хорамига солганда, камситганда кавишини тогрилаб куйиш керак.эди.\nФукора 30 сентябр 2019 15:18\nШ.Ганиев балки фикрини тугри тушинмаетгандирсизлар хурматли сенаторлар. Балки у киши олдинда юргандир Бир Икки йил. Лекин Ким тугри Ким хато килаяпти буни вакт курсатади.\nSherzod 30 сентябр 2019 15:40\nSinov muddatidan o'tolmadi prezident ogohlantirgani yetmaganmidi ishdan olinishi kerak\nХамид. Нукус 30 сентябр 2019 17:03\nСенаторлармиз амалдаги Конституцияга риоя этишлари лозим....\nСенаторлар халкга урнак булишлари лозим эди.....\nКобилжон 30 сентябр 2019 18:54\nБу хокимни яна нимасини синаб куриш мумкин? Дархол ишдан бушатиш керак. "Нет страшнее напасти чем идиот дорвавщийся до власти".\nНет страшнее напасти чем идиот дорвавщийся до власти.\nKhurshida Bakhramova 30 сентябр 2019 21:01\nБу хоким жанобларига шундай холатдаги инсонлар ёкмас экан, савоб олиш учун шахарларидаги шифохоналарни шароитини яхшилаб берсин. Шифохоналарга ванна хоналари куриб берсин. Иш уринларни купайтирсин шундай беморларга алохида санитаркалар карасин.\nХар бир беморларга алохида теллатмайдиган кийимларда ётишсин, Давлат томонидан таъминлансин текинга. Шу инсонни оналари румол урасалар керак узбекчилик. Ёкмаса бошка юртларга бориб шундай зуравонлик килиб курсинлар!!!!\nмоя группа 30 сентябр 2019 21:03\nхорамини давно ишдаа камокка тикиш керак водийни хамма пули шунда\nKurshida Bakhramova 30 сентябр 2019 21:07\nБу хоким жанобларига шундай холатдаги инсонлар ёкмас экан,шахридаги шифохоналарни шароитини яхшилаб берсин. Шифохоналарга ванна хоналари куриб берсин, алохида теллатмайдиган кийимлар билан таъминлансин текинга. Иш уринларни купайтирсин шундай беморларга алохида санитаркалар карасин. Ёкмаса бошка юртларга бориб шундай зуравонлик килиб курсинлар!\nРасул 30 сентябр 2019 21:15\nШунакалар эвазига халк 30 йилдан буён деярли оч нахорликда яшамокда.Нахотки шу типларнинг урнига замонавий фикрлайдиган ёшларни халк орасидан танлаб олиб булмаса.\nМехмон 1 октябр 2019 18:17\nУтади синовдан мана корасиз\nХолис 2 октябр 2019 13:20\nСен президентнинг румол хакидаги сузига карши чикиб кимсан узи.\nУкувчи 2 октябр 2019 16:17\nХолис, Нима сиз катталар Нима шуни тугри деб уйлайсизми\nАсхад боймирзаев 13 октябр 2019 23:40\nНефтчи футбол клубини бошига етган


Арабийя телеканали Ислом бошқарувига ҳужум қилишда давом этмоқда - | Hizb-Uzbekiston.info\nHome›МАТБУОТ БАЁНОТИ›Арабийя телеканали Ислом бошқарувига ҳужум қилишда давом этмоқда\n2020 йил 12 август чоршанба куни Арабийя телеканалининг «Марая» дастурида «Ҳизб ут-Таҳрир ва Халифалик афсонаси» номли кўрсатув бўлиб ўтди. Кўрсатувда бошловчи Мушорий Зайдий Халифаликни «афсона», Ҳизб ут-Таҳрирни «бидъат», деди.\nДарҳақиқат, мусулмонлар ҳар доим «Арабийя» каналини кўраётганларида ё Ислом бошқаруви ҳақидаги ёки Исломий Халифалик ҳақидаги ёхуд Ислом Уммати ҳақидаги мафкурага ва ё бирор исломий мафкурага ҳужум қилинишига ўзларини тайёрлаб турадиган бўлиб қолдилар. Бу канал ўз минбарига Ислом тузумини ва унинг ҳаётий турмуш тарзини ёмон кўрувчи кимсаларни чиқаришни ўзига муносиб кўрган. Ҳатто бугунги кунда биз канал бош муҳаррирининг Амирликлар бошлаган Росулуллоҳ ﷺнинг Исро маскани босқинчилари билан муносабатларни нормаллаштириш ташаббусига эргашиб, яҳудий вужудини тан олиш билан боғлиқ телематериалларни зўр бериб тайёрлаётганига гувоҳ бўляпмиз.\nХалифалик мафкурасига ҳужум қилишига келсак, бу ҳужумдан қўрқмасак ҳам бўлади. Чунки у мусулмонлар орасида афкори оммага айланиб бўлди. Айниқса, бугун мустамлакачи кофир мусулмон юртларида синаб кўрган бошқарувларнинг ҳар бири муваффақиятсизликка учраган бир пайтда. Уммат ўз Пайғамбари Муҳаммад Aнинг Халифалик давлатини қайта барпо этиш ҳақидаги башоратларининг рўёбга чиқишига интиқ бўлиб турибди. Бу ҳол Арабийя каналини ҳаловатини бузди. Чунки у ўзининг Ислом бошқарувига душман канал эканлигидан фахрланади.\nАрабийянинг Ҳизб ут-Таҳрир ва унинг Халифлик сари фаолиятига ҳужум қилишига келсак, буни тушунтириб ўтиришга ҳожат йўқ. Чунки ҳали Арабийя пайдо бўлмасидан олдин кўпчилик унинг номини қора қилишга уринишган… Аммо бугун уларнинг макрлари ҳам, ўзлари ҳам тугаган, аммо Халифаликка даъват қолмоқда, у билан баробар Ҳизб ут-Таҳрир ҳам тобора ривожланиб ўсиб бормоқда.\nБироқ ҳақиқатдан афсусланарли ери, дастур бошловчисининг йигирма йилдан бери пасткашлик қилишдан тўхтамаётганидир! Ахир, Аллоҳнинг Китоби ва Росули ﷺнинг суннатларини ўқийдиган, сўнг исломий фикрларни ўрганадиган ва қачонлардир Исломни қизғанган бир мусулмон киши қандай қилиб маълум бир шаръий аҳкомлар устидан кула олади. Ваҳоланки, бу аҳкомлар – масалан Халифалик аҳкоми – шаръий далиллари бор бўлиб, ҳаммага кундек аён-ку?! Ҳатто бу кимса Ислом Уммати севган халифалар ва даъватчиларни мазах қилмоқда! Унга айтар сўзимиз бундай:\nМушорий Зайдий жанобалари, Аллоҳдан қўрқинг ва манфаат, реалистлик каби қабул қилганингиз йўллар сизни қаерларга олиб келганига бир назар солинг. Қаерда ким эдингизу, ким бўлиб қолдингиз. Ахир, қаранг, Исломни ўрганиб-ўрганиб, энди уни ўзингиздан йўқотдингиз! Қаранг, Аллоҳ сиздан муфаккирлик ҳайбатини олиб қўйди. Чунки сиз дилингизни кирлаштириб, ақлингиз ва тилингизни Ислом аҳкомларига қарши кураш дастурларига сарфладингиз, буларнинг барчасини Умматга хоинлик, мусулмонларга эса, зулм қилганларга хизмат сифатида бажардингиз! Ҳатто ўзингиз ёмон кўрган ва сақланган масхаралаш мантиқи ўзингизга балога айланди, дастурингиз мавзуларини олиб боришда қўлловчи услубингиз айни мана шу мантиқ бўлиб қолди!\nКўтариб юрганингиз бу зиёлиликдан Исломни ўрганиш ва тушуниш учун кўприк сифатида фойдалансангиз, ўзингизга нақадар ярашган бўларди ва сизни баъзи аччиқ тажрибалар ва ёндашувларингиздан халос қилган бўлар эди! Қаранг, бугун шу зиёлиликни ботилни оқлаш ва унга чақиришдек исқирт нарсалар билан ўраб олдингиз!!\nЖаноб Мушорий, Аллоҳ Таоло бундай деди:\n﴿وَذَكِّرْ بِهِ أَن تُبْسَلَ نَفْسٌ بِمَا كَسَبَتْ لَيْسَ لَهَا مِن دُونِ اللَّهِ وَلِيٌّ وَلَا شَفِيعٌ وَإِن تَعْدِلْ كُلَّ عَدْلٍ لَّا يُؤْخَذْ مِنْهَا﴾\n«Ва уни (яъни Қуръонни, одамларга) эслатиб қўйинг! Токи бирон жон касб қилган (гуноҳлари) сабабли (қиёмат кунида) ўзи учун Аллоҳдан ўзга на бир дўст ва на бир оқловчи бўлмаган, агар бор нарсани берса ҳам — ундан қабул қилинмайдиган ҳолда, ҳалокатга ташланмасин» [Анъом 70]\nШунинг учун тўғри иш қиляпман, дея ботиллик жарлигида ўзингизни ҳалок қилмаслигингиз учун биз сизга мурожаат қиляпмиз. Шояд сизда Исломга нисбатан қадимги ҳарислик сақланиб қолгандир деган яхши гумон билан, бундай осийликлар ботқоғига тобора ботиб боришингиздан сақлаб қолиш учун насиҳат қиляпмиз: Аллоҳнинг ғазабидан ва ёмон хотима топишдан ўзингизни қутқаринг. Кейин ақлингизни тозалаб, Аллоҳга тавба қилинг, солиҳ амаллар қилиб Аллоҳ ва Росулини рози қилинг, бу амалларингиз ўтган гуноҳларингизга кафорат бўлсин.\n﴿فَأَمَّا الَّذِينَ آمَنُواْ وَعَمِلُواْ الصَّالِحَاتِ فَيُوَفِّيهِمْ أُجُورَهُمْ وَيَزِيدُهُم مِّن فَضْلِهِ وَأَمَّا الَّذِينَ اسْتَنكَفُواْ وَاسْتَكْبَرُواْ فَيُعَذِّبُهُمْ عَذَاباً أَلِيماً وَلاَ يَجِدُونَ لَهُم مِّن دُونِ اللَّهِ وَلِيّاً وَلاَ نَصِيراً﴾\n«Ана ўшанда имон келтириб, яхши амаллар қилган кишиларнинг мукофотларини комил қилиб бериб, яна Ўз фазлу карамидан қўшимча ҳам қилур. Аммо ор қилган, кибру ҳаво қилган кимсаларни эса аламли азоб билан азоблайди ва улар ўзлари учун Аллоҳдан ўзга бирор дўст ҳам, бирор мададкор ҳам тополмаслар» [Нисо 173]\nКоалициядан чиқиш орқали илоннинг бошини узиб ташланг Жинояткор Россия Ҳизб ут-Таҳрирнинг Ютубдаги видеоларига ҳужум қилмоқда Исломий уйғониш фақат Халифалик орқали амалга ошади Жаноб Муҳаммад Ятимга\nTagsАрабийя телеканалиИслом бошқарувиХалифаликҳужум


Луиза Садирова: "Бундай учрашувда куч тежалмайди" / CHAMPIONAT.asia\n03:14Роналду фаолиятидаги 750-голини урди 23 03:03ЕЧЛ. "Барселона" ва "Челси"дан йирик ҳисобдаги ғалабалар 23 02:57ЕЧЛ. "Боруссия" очко йўқотган бўлса, "Зенит" мағлубиятга учради 2 02:53Вазиятларни кўкка совурган МЮ ПСЖга мағлуб бўлди 139 02:50ЕЧЛ. "Ювентус" Киевнинг "Динамо" клубини йирик ҳисобда таслим этди 13 02:32Сетьен мураббийлик қайтиш арафасида 0 02:16Кьеза "Ювентус" таркибидаги 1-голини урди 0 02:00Olamsport: Хамзат Чимаев учун янги рақиб, 58 ёшли Холифилд ҳам жанг қилишни истаяпти ва бошқа хабарлар 0 01:5834 ёшли ҳужумчи "Ювентус"га ўтиши мумкин 3 01:45Эрлинг Холанд учун йил якунланди 4 01:35"Ювентус" Роналдуга боғланиб қолмаган" 2 01:20ЕЧЛ. Ирфон Кеҳвачининг хет-триги "Истанбул"ни қутқариб қололмади 3 01:07ЕЧЛ. Француз клубини мағлуб қилган "Краснодар" тарихий натижа қайд этди 4 01:00Спортчилар ижтимоий тармоқларда 0 00:46Ван Перси — Марадона ҳақида: "У менинг оёғимни ўпди" 3\nЛуиза Садирова: "Бундай учрашувда куч тежалмайди"\nТеглар : Бунёдкор-WАёллар футболиЛуиза Садирова\nХабарингиз бор, бугун Зомин шаҳрида аёллар футболи бўйича VI Ўзбекистон Суперкубоги бўлиб ўтади.\nЎтган мавсум Ўзбекистон кубогини қўлга киритган Тошкентнинг “Бунёдкор-W” клуби мамлакат чемпиони Қаршининг “Севинч” жамоасига қарши баҳс олиб боради. Учрашув олдидан “Бунёдкор-W” ярим ҳимоячиси Луиза Садированинг ўйин олди фикрлари билан қизиқдик.\n- Карантин футболчиларнинг ўйинига қай даражада таъсир қилди?\n- Албатта таъсири кузатилади. Аминманки, нафақат бизнинг жамоада, балки бошқа жамоаларда ҳам ушбу ҳолат кузатилади. Карантин пайтида ҳамма якка тартибда машғулот олиб борганига қарамай, футбол жамоавий ўйин. Шу сабаб жамоавий машғулот талаб этилади.\n- Жамоа мавсумнинг дастлабки ўйинига тайёрми?\n- Карантин сабаб узоқ муддатли танаффус бўлганига қарамай, биз руҳан аъло даражада ўйинга тайёрмиз. Барчамиз яшил майдонни, тўпни соғинганмиз. Фикримча ҳар икки жамоа томонидан муросасиз кураш бўлади. Бундай учрашувларда куч тежаб ўйналмайди. Биз Суперкубокни қўлга киритиш учун бор кучимизни сарфлаймиз.\nЕЧЛ ва Европа Лигасидан ўрин олган баҳсларни тарихда илк бор аёл ҳакамлар бошқаради 7\n“Йил жанги”га аталган мемлар 51


Бажва режими Халқаро Валюта Фонди шартларига кўниб, уларни одамларга Покистоннинг иқтисодий омади сифатида тавсия қилмоқда - | Hizb-Uzbekiston.info\nHome›МАТБУОТ БАЁНОТИ›Бажва режими Халқаро Валюта Фонди шартларига кўниб, уларни одамларга Покистоннинг иқтисодий омади сифатида тавсия қилмоқда\nИмрон Хон 2019 йил 19 ноябр куни ўз саҳифасида жўшқин твит қолдириб, унда: «Покистон иқтисоди ва ниҳоят тўғри йўналиш бўйлаб кетмоқда», деди. Имрон Хон бу билан жорий ҳисоб дефицитида яхши томонга ўзгариш борлигига ишора қилди. Хизматлар ва импорт товарларининг қиймати экспорт товарлар қийматидан ўтиб кетган пайтда жорий ҳисобда дефицит рўй беради. Лекин шундай бўлса-да, жорий ҳисоб дефицитидаги яхшиланиш (аслида бу тантана қилишга арзимайди) маҳаллий иқтисоднинг ачинарли эканини кўрсатмоқда. Чунки импорт жиҳатидан олиб қараганда, импортнинг пасайиши автомобил ва техникалар импортининг камайишига сабаб бўлади. Покистон саноатини эса, Халқаро Валюта Фонди шартлари бўғиб ташлаган. Бу шартлар мустамлакачилик шартлари бўлиб, энергия соҳасидаги нархларнинг баландлиги, солиқларнинг тинмай ортиб бориши ва катта инфляцияни пайдо қилган рупиянинг заифлигида ўз аксини топади. Экспорт жиҳатидан олиб қараганда эса, Халқаро Валюта Фонди маҳаллий саноатга катта мажбуриятлар юклаган. Рупиянинг қадрсизлиги туфайли уни ҳатто компенсация қилиб бўлмайди. Бу эса, Покистон маҳсулотларини ташқи бозорда арзон қилиб қўяди.\nШунинг учун Покистон ҳокимлари Халқаро Валюта Фонди шартларини бажарганларидан хурсанд бўлишмоқда. Ишлаб чиқариш бўғилиб бормоқда, одамлар эса ишсизлик кучайгани сабабли яхши яшашдан маҳрум бўлмоқда. Халқаро Валюта Фондининг мақсади, Покистон иқтисодини тиклаш эмас. Балки у халқаро тижоратда доллар ҳукмронлигини сақлаб қолишга ҳаракат қилади. Шунинг учун у Покистонда доллар захирасини яхшилаш мақсадида турли шартларни – бу шартлар маҳаллий иқтисодни вайрон қилувчи ва унга зарар етказувчи шартлар бўлишидан қатъий назар – қўймоқда. Шунингдек, валюта захирасини кучайтириш ва жорий ҳисоб дефицитини озайтиришга ҳаракат қилади.\nИқтисодни ривожлантиришнинг ягона йўли жорий низомни йўқ қилиб, унинг ўрнига Аллоҳ нозил қилган аҳкомлар билан ҳукм юритишдир. Пайғамбарлик минҳожи асосидаги Халифаликкина халқаро тижоратда доллар билан муомала қилишга чек қўяди. Исломда валюта тилла ва кумушдан иборат мустаҳкам асосга суянади. Халифалик тиклангач, у импорт ва экспорт соҳасида тилла ва кумуш билан муомала қилишни йўлга қўяди. Халқаро майдонда тилла ва кумуш валютаси ишлатилса Американинг бошқа давлатлар устидан ҳукмронлик қилишига имтиёз бераётган айирбошлаш курсларидаги ўйинларига чек қўйилади. Чунки доллар муҳим қийматга эга бўлмаган сохта валютадир. Маҳаллий жиҳатдан олиб қараганда, тилла динор ва кумуш дирҳам айирбошлаш курслари ва ишлаб чиқариш харажатларидаги барқарорликни таъминлайди. Натижада рупия қадрсизланиши туфайли содир бўлаётган кучли инфляциялар рўй бермайди. Шунинг учун барчамиз Аллоҳ нозил қилган аҳкомлар татбиқ қилиниши сари ҳаракат қилишимиз зарур. Токи, дунё ва охиратда Аллоҳнинг розилигига эришайлик. Аллоҳ Таоло айтади:\n«Ва Аллоҳ сенга ато этган мол-давлат билан (аввало) охират (ободлигини) истагин ва дунёдан бўлган насибангни ҳам унутмагин. Аллоҳ сенга эҳсон қилгани каби сен ҳам (Аллоҳнинг бандаларига) инфоқ-эҳсон қил. Ерда (зулму-зўравонлик билан) бузғунчилик қилишга уринма. Чунки Аллоҳ бузғунчи кимсаларни суймас» [Қасос 77]\nTagsБажва режимиХалқаро Валюта Фонди


Туркияда қийноқ қўлланилгани ҳақида даъволар - BBC News O'zbek\nТуркияда қийноқ қўлланилгани ҳақида даъволар\nМарк Лоуэн Би-би-си, Туркия\nImage caption Камералар қаршисида\nСелжен Баюн ўз телефонидаги видеони кўрсатар экан, чуқур нафас олади.\n15 июлдан бери бир неча бор кўрилганига қарамай, бу видео ҳамон инсонни ларзага солади.\n"Бу менинг ҳимоямдаги мижоз", дейди у бошида жароҳат излари яққол кўриниб турган эркакка ишора қилиб...\n"Уни ва бошқаларни калтаклашган. Бошларини деворларга урганлар. Иссиқ асфалт йўлга тиз чўктириб қўйилгани учун тиззалари куйиб кутган. Мен полиция зобити бошқа бир мижозимни сўроққа тутиш давомида бўғаётганини кўрдим".\nБу видеодагилар ёзда Туркияда муваффақиятсиз якун топган тўнтаришда шубҳа остида бўлганлардир.\nАйни ҳарбийлар F16 учоғи учувчисига парламент биносини бомбардимон, танкларга эса намойишчиларга қарата ўт очишга буйруқ берганликда гумонланмоқдалар.\nАйни ҳодиса Туркия давлатига қилинган энг йирик ҳужум эди дейиш мумкин.\nКамида 265 киши қурбон бўлди.\nРажаб Тойиб Эрдўғон ҳукумати қарийб ағдарилди.\nТуркиянинг замонавий тарихида мисли кўрилмаган қама-қамалар бошланиб кетди.\n40 мингдан ортиқ киши ҳибс қилинди.\n125 минг хизматчи вазифасидан озод этилди.\nҲибсга олинганларнинг аксарияти Фатҳуллоҳ Гуленнинг исломий ҳаракати билан аъзоликда айбланилди.\nҲибсдагиларга қарши ноинсоний муносабатлар ҳақида хабарлар пайдо бўлмоқда.\nБи-би-си қўлга киритган маълумотларда ҳибсдагилар қийноққа солинаётгани ҳақида хавотирли дадиллар бор.\n"Улар мижозларимни калтаклаб, қобирғаларни синдиришган. Орқаларига кишанланган қўллари кесилиб кетган. Бошчаноқлари ёрилган", дейди Селжен Баюн.\n"Адвокатларга мижозлар билан кўришиш чекланган. Полиция ва қўриқчилар доим ҳозиру нозир. Улар ҳатто бизнинг суҳбатларимизга ҳам қўшилиб туришади. Ҳар бир мактубни ўқишади. Мижозларимиз бошларидан нималар ўтаётганини айтишга қўрқишади", дейди у.\nСелжен менга кўрсатган видео тўнтариш ҳаракатидан кўп ўтмай чиқарилган.\nУнда гумонланувчилар камералар қаршисидан олиб ўтилган.\nImage caption Тўнтаришга ҳаракатдан кейин\nКимнинг боши ёрилган, яна кимнингдир бурни синган, кимнингдир қулоғи қонаган...\nЯна бир бошқа, афтидан полиция ходими тасвирга туширган видеода эса аскарлар қонига белаб калтакланади. Тепкиланади.\nAmnesty International ташкилоти ўзида "маҳбусларнинг калтаклангани, қийноққа солингани ва зўрланганига доир" ишончли хабарлар борлигини айтди.\nHuman Rights Watch ҳам бир неча зўравонлик ва қонунбузарликка доир маълумотларга эга эканини очиқлади.\nБи-би-си қўлга киритган маълумотларда ана шундай зўравонлик ва қонунбузарликлар нафақат тўнтаришга алоқадор деб гумонланганлар, балки қама-қамаларда "террорчиларга ёрдам" берган дея қўлга олинган оддий одамлар, сўлчилару курдларга ҳам қарши қўлланган.\nКамил Улуч август ойида қўлга олинган ва Туркияда тақиқланган курд жангариларининг ПКК партияси билан алоқаларда айбланган.\nУ Истанбулнинг Эсенлер ва Ватан полиция идораларида сақлангани ва қаттиқ қийноққа солинганини айтади.\nБи-би-си билан узундан узоқ ва тафсилотларга бой ҳикоясида у ўз оғзига тўппонча тиқишгани, ҳожатхонага боришга атайдан қўйишмаганини айтади.\nImage caption Қийноқ\n"Уларнинг қўлида 200 га яқин сурат бор эди. Улар биздан бу одамларнинг ПККга алоқаси бор деб кўрсатма беришимизни исташарди. Биз бу талабларни рад этганимизда, улар жинсий аъзоларимизга тошлар осишди. Менинг бу аъзоларим ҳамон оғрийди. Бошимиздан сув қуйишар ва дўппослашарди. Кейин шифохонага олиб боришар, шифокорларга ҳеч нарсани қайд қилмаслик буйруғини беришарди".\nТиббий ходимларга бу каби буйруқ бериш, уларга босим ўтказиш ҳақида бир неча хабарлар юзага чиққан.\n" Агар гапирмасангиз, хотинингизни олиб келамиз шу ерга ва кўз олдингизда зўрлаймиз", дейишди. Кейин эса мени қоронғу хонага олиб киришди, у ерда эса орқамга полиция таёғини тиқишга ҳаракат қилдилар. Қўлларидан келмади. Эҳтимол мен бошқа қийноқларни унутмасман...аммо жинсий зўрлик йўлида қилган бу ишлари доим юрагимнинг энг қора доғи бўлиб қолади", дейди Камил.\nБи-би-си яна жинсий зўравонлик қурбони бўлганини даъво қилаётган икки шахснинг тиббий хулосасини қўлга киритган.\nЖанубий Урфа шаҳрида бу икки шахс марксистлар гуруҳига аъзо бўлгани учун ҳибс қилинади.\nТиббий хулосада "жинсий аъзо ортида яра, оғриқ бор. Бу жинсий аъзоларнинг давомли сиқилгани натижасидир", дейилади.\nМухолифатчилар ҳам нишонга айлангани айтилади.\nҲДП (HDP) раҳбарлари ва парламент депутатлари ҳибсга олинар экан, улардан бирининг фарзанди Жиҳад Саатчиогли норозилик билдиради. Кўчага чиқади.\nЖароҳатлари туфайли касалхонага келтирилади.\nБи-би-си уни касалхонада бориб кўради.\nУнинг умуртқа поғонаси жиддий жароҳат олганидан ҳатто ётган жойида оғриқдан йиғларди.\nБи-би-си қўлга киритган тиббий хулосада унинг калтаклангани қайд қилинган.\n"Мени қўлга олишганидан то касалхонага келтиришганига қадар калтаклашди. Тарсакилар, муштлар, тепкилар ва бошимни деворга уришлари...Кейин эса улар докторга босим ўтказишмоқчи бўлишди. Аммо тиббий хулоса чиқиши билан бу полиция ходимлари қочиб қолишди. Ўрниларига бошқаларни жўнатишди", дейди Жиҳад Саатчиогли.\n"Агар булар фақат бир неча зобитлар бўлишса, майли, ҳаммалари бунақа эмас деб ўйласангиз бўлади. Аммо бизни калтаклаганлар орасида фуқаро кийимидагилар, мотоциклда юрадиганлар, аксилтеррор тизимлар ходимлари бор эди. Улар қўрқмасдан қийноқ қўллашарди", дейди у.\nБи-би-си Туркия ҳукуматидан айни даъволар бўйича изоҳ сўради. Бу сўров рад этилди. Аммо Human Rights Watch ўтган ҳафта ҳисоботини ошкор этар экан, Адлия ва Ички ишлар вазирлиги "ҳисобот бир томонлама, фақат Гуленчи террористларнинг айтганлари асосида тайёрланган", деб баёнот берди.\nАдлия вазири ҳисоботни "туҳмат" деб атади.\nҲозир Туркияга БМТнинг Қийноқлар бўйича махсус ҳисоботчиси сафар қилмоқда.\nУнинг ҳисоботи Қийноқларга қарши халқаро қонунни Туркия бузгани ва ё бузмаганига доир масалага ойдинлик киритади.\nМен эса Селжен Баюн билан суҳбат сўнггида қийноқ ҳақида гапиришдан қўрқмайсизми деб сўрайман.\n"Қўрқаман, аммо кимдир гапириши керак. 15 июл ҳодисаси мутлақо ноқонуний эди. Аммо ҳозир рўй бераётган воқеалар ҳам қонуний эмас. Биз адолат истаймиз".


Ваъз 159 — Dilkashradio.com\nАссалому алайкум азиз радио тингловчи биродарлар. Яна эфирда сизлар учун тайёрлаган эшиттиришларимиздан бири. Мен Ғолиббек микрофон қаршисидаман. Ҳурматли радио тингловчилар, барча инсонларни қизиқтирадиган бир савол бор. У ҳам бўлса, биз бу дунёга қаердан келиб қолганмиз деган савол.\nЭволюциянинг битта ягона мақсади мавжуд. У ҳам бўлса, бир нечта ёлғон фактларни кўриб чиқиб, буни инсонлар ишонишни истайдиган шунчаки ғоя эканлигини ва улар инсонларнинг Худога муҳтожлигини ва Унинг олдида жавобгарлигини ўйлашга йўл қўймаслигини кўрсатишдир.\nЕрда ҳаёт қандай пайдо бўлди? Бу тасоддифми? Ёки Худо ҳамма нарсани олти кунда яратдими? Биз инсонлар ҳақиқатан ҳам маймундан тарқалганмизми? Ушбу саволларнинг ҳаммаси жиддий, шунинг учун ҳам улар тўлиқ ва илмий жиҳатдан тасдиқланган жавобларни талаб этади.\nБу ҳаётнинг энг оддий формаси “катта портлаш” натижасида пайдо бўлган деган жавоб, бугунги куннинг энг машҳур жавобларидан бири. Демак, мана шу оддий формалар бор нарсаларни борган сари мураккаброқ эволюциялаштира бошлаган, оқибатда ҳозир инсон қандай бўлса, худди шундай қиёфада инсон пайдо бўлган.\nБуларнинг ҳаммаси эволюция ғоялари деб айтилади. Лекин бу ғояларнинг кўп жиддий камчиликлари бор. Ҳозир биз шу камчиликларнинг айримларини сиз билан кўриб чиқамиз. Азизлар, биз эволюциянинг ғоядан бошқа нарса эмаслигини тушунишимиз ва қабул қилишимиз жуда муҳим.\nҒоя бу тахмин қилиш ёки бир хулосага келишдир. Улар тасдиқланган ҳақиқатларга эмас, тахминларга асосланади. Шуниси ачинарлики, эволюция ғоялари мактабларда, тирик табиатга атаб тайёрланган кўплаб ҳужжатли фильм ва телевизион кўрсатувларда худди ҳақиқатдек қилиб кўрсатилади. Шунинг учун улар ҳақиқатдек қабул қилинади.\nКўп асрлар давомида бу ғоя қайта-қайта айтиб келинган, лекин Чарльз Дарвин уни жуда машҳур қилиб юборди. Бутун дунё бўйлаб геологик экспедиция уюштириб, ҳаётнинг пайдо бўлиши ҳақида ўз ғоясини илгари сурди. Барча илмий далиллар ўлчовга, кузатишга, баҳога ва тажрибакорларнинг асосларининг таҳлилига ёки ҳақиқий ҳаётий ҳодисаларга дуч келди.\nЭволюция ғояларининг муаммоси шундан иборатки, аслида нима бўлганлиги ҳақида ҳеч ким ишонарли далил келтира олмайди. Ҳаётнинг пайдо бўлганини ва бир нарсанинг бошқа нарсага ўзгарганини кўрган одамлар ҳам йўқ. Дунёнинг ҳам пайдо бўлганини кўрган ва унга баҳо берадиган инсон ҳам йўқ. Лекин ўша пайтда Худованд бўлган. Ҳамма нарса Унинг оғзидан чиққан сўз орқали пайдо бўлганига одамларда асло шубҳа ҳам йўқдир. Худованд тирик ва У барча борлиқни йўқдан пайдо қилди. Азиз радио тингловчилар, шунинг билан бугунги эшиттиришимиз ўз ниҳоясига етди. Хайр саломат бўлинг.


Жорий йилда Шанхай ҳамкорлик ташкилоти ташкил топганига 15 йил тўлади. У 2001 йили, энг аввало, минтақада тинчлик ҳамда барқарорликни, хавфсизликка таҳдидларга қарши курашни мустаҳкамлаш учун таъсис этилган эди. Бироқ унинг фаолиятида маданий-гуманитар соҳадаги ўзаро ҳамкорлик ҳам муҳим аҳамиятга эга. Шанхай ҳамкорлик ташкилотини ташкил қилиш тўғрисидаги декларацияда илмий-техникавий, маданий, таълим соҳаларидаги ҳамкорлик мазкур тузилманинг мақсадлари сифатида ўз ифодасини топган.\n2002 йили ШҲТга аъзо мамлакатлар маданият вазирлари йиғилиши механизмининг ишлай бошлагани бу йўналишда ташланган муҳим қадамлардан бири бўлди. ШҲТ маданият вазирларининг биринчи йиғилиши ўша йилнинг ўзида ХХР пойтахти Пекин шаҳрида бўлиб ўтди. Шундан буён маданий алмашувларнинг замонавий ҳолати ва истиқболларини муҳокама этиш мақсадида бундай анжуманлар ҳар йили ўтказилмоқда.\n2005 йили тузилган маданий ҳамкорлик масалалари бўйича экспертлар гуруҳининг биринчи мажлиси 2006 йил декабрь ойида бўлиб ўтди. ШҲТ маконида қўшма маданий тадбирлар ўтказилишини кўриб чиқиш ушбу гуруҳнинг асосий вазифаси сифатида белгиланди. Шунингдек, 2006 йилдан эътиборан мазкур соҳада кўп томонлама шерикликнинг йиллик режаларини қабул қилиш ҳамда ҳаётга татбиқ этиш тажрибаси йўлга қўйилди. Унга мувофиқ, ихтисослаштирилган анжуманлар ўтказилмоқда.\nШуни таъкидлаш жоизки, 2007 йил 16 августда ШҲТга аъзо давлатлар ҳукуматлари ўртасида маданият соҳасида ҳамкорлик тўғрисидаги Битимнинг имзоланиши билан бу йўналишдаги алоқалар сифат жиҳатидан янги босқичга кўтарилди.\nЎтган йиллар давомида ташкилот мамлакатлари ҳудудида мунтазам равишда ҳунарманд усталарнинг кўргазмалари ва халқ ижодиёти фестиваллари ўтказиб келинмоқда. Қўшма маданий тадбирлар сони йилдан-йилга ошиб бораяпти, уларнинг дастурлари мазмунан бойиб, кенг қамровли тус олаётир.\nШҲТ давлатларидаги акцияларда, тадбирлар ва халқ байрамларида фольклор жамоалари иштирок этмоқда. 2007 йили биргаликдаги саъй-ҳаракатлар билан “Цивилизациялар мулоқоти” альбоми нашр қилинди. Унда тузилмага кирадиган мамлакатларнинг маданий ўзига хосликларига доир умумлашма маълумотлар ўз ифодасини топди.\nМусиқа, театр ҳамда тасвирий санъат, кинематография, архив, музей ва кутубхоначилик ишлари, маданий мерос объектларини муҳофаза қилиш соҳалари ҳам ўзаро тажриба алмашишнинг муҳим йўналишларидандир. ШҲТ мамлакатларининг ижодий жамоалари ҳар икки йилда Самарқанд шаҳрида ўтказиладиган “Шарқ тароналари” халқаро мусиқа фестивалининг доимий қатнашчилари ҳисобланади.\nБундай тадбирларнинг барчаси давлатлар ҳамда халқларни бир-бири билан таништиришга, ўзаро тўғри тушуниш ва мулоқотни чуқурлаштиришга хизмат қилмоқда.\nТаълим муассасаларида ШҲТга аъзо давлатларнинг тиллари, тарихи, маданияти ҳамда адабиётини ўрганиш бўйича ҳам иш олиб борилмоқда. Ўзбекистон ва Марказий Осиёнинг бошқа мамлакатларида Конфуций институтлари, Хитойнинг қатор олий ўқув -юртларида минтақамиз халқларининг тилларини ўрганиш кафедралари тузилди.\nШу ўринда Хитой Халқ Республикасида Ўзбекистонга, унинг тарихи, маданияти ҳамда замонавий тараққиётига бўлган қизиқиш тобора ортиб бораётганини қайд этиш лозим. Хусусан, 2013 йилдан эътиборан мамлакатда Ўзбекистон тадқиқотлари маркази фаолият кўрсатмоқда. Хитойнинг нуфузли ўқув-академик муассасаларидан бири ҳисобланадиган Шанхай халқаро тадқиқотлар университетида ўзбек тили кафедраси ишлаб турибди. Агар яқин вақтга қадар унда битта гуруҳ таҳсил олган бўлса, жорий йилдан бошлаб уларнинг сони иккитага етди. Бундан ташқари, 2016 йилнинг сентябридан эътиборан ўзбек тили нафақат кафедрада, балки Шанхай олий ўқув юртида -алоҳида факультатив дарс сифатида ўқитилади.\nМаълумки, ШҲТ давлатлари катта илмий-техникавий салоҳиятга эгадир. Уларнинг бугунги тараққиётида “билимлар иқтисодиёти” изчил ошиб бораётгани кузатилмоқдаки, ташкилот мамлакатлари ўз интеллектуал салоҳиятини юксалтириш учун салмоқли ҳажмдаги маблағларни жалб этаяпти. Бу мазкур жабҳада яқин шерикликни йўлга қўйишни тақозо қилади.\nШу боис 2010 йилдан буён амал қилаётган фан ва техника бўйича ШҲТга аъзо мамлакатлар вазирликлари ҳамда идоралари раҳбарларининг учрашуви механизми самарадор эканлигини таъкидлаш жоиздир. Ўша йилнинг май ойидаёқ Пекинда тузилмага аъзо давлатлар вакилларининг бу йўналишдаги биринчи учрашуви бўлиб ўтди. Музокаралар чоғида кўп томонлама илмий-техникавий ҳамкорликни ривожлантириш ва ШҲТ ҳудудида илм-фан, янги технология ҳамда инновацияларни илгари суриш учун қулай шароитларни яратиш масалалари муҳокама этилди.\n2013 йилнинг сентябрь ойида Илмий-техникавий ҳамкорлик тўғрисидаги ҳукумат-лараро Битим имзоланди. Ҳозирги пайтда 2017 — 2021 йилларда ташкилот доирасида лойиҳавий фаолиятни янада ривожлантириш бўйича Тадбирлар рўйхатининг лойиҳаси устида иш олиб борилаяпти. Бундан ташқари, ШҲТнинг 2025 йилгача ривожланиш стратегиясига мувофиқ, доимий мулоқот ва илмий-техникавий муваффақиятлар алмашуви воситасида ўзаро манфаатли инновация дастурлари ҳамда лойиҳаларини ишлаб чиқиш ва ҳаётга татбиқ этиш режалаштирилмоқда.\nСоғлиқни сақлаш соҳаси ШҲТ мамлакатлари ўзаро яқин алоқаларни йўлга қўйган яна бир йўналиш ҳисобланади. 2009 йил октябрида ҳукумат раҳбарлари ШҲТ ҳудудида юқумли касалликларга қарши курашиш юзасидан қўшма баёнот қабул қилишганида, томонларнинг мазкур жабҳадаги муносабатларни мустаҳкамлашга бўлган содиқлиги ўз тасдиғини топди. Ташкилот аъзолари юқумли касалликлар мониторингини юритиш, лаборатория тармоқлари салоҳиятини ошириш, кадрлар тайёрлаш, ВИЧ-инфекция ҳамда сил касаллигига қарши самарали курашиш бўйича ўз саъй-ҳаракатларини мувофиқлаштиришга келишиб олдилар.\nШҲТга аъзо давлатлар ҳудудида юқумли касалликлар келтириб чиқарадиган эпи-демия вазиятидан хабардор этиш бўйича изчил иш олиб борилмоқда. Тиббиёт соҳасидаги кооперациянинг ҳозирги ҳолати ва истиқболларини муҳокама қилиш учун соғлиқни сақлаш вазирларининг йиғилишлари мунтазам равишда ўтказилмоқда. Уларнинг сўнгги йиғилиши 2015 йилнинг июль ойида Москвада (Россия) бўлиб ўтди.\nАмалий ҳамкорлик экспертлар (2007 йилдан буён), соғлиқни сақлаш вазирликларининг катта лавозимли вакиллари ҳамда санитария-эпидемиология хизматлари раҳбарлари даражасида (2008 йил июнь ойидан бошлаб) амалга оширилаяпти.\n2011 йилнинг июнь ойида имзоланган Соғлиқни сақлаш соҳасида ҳамкорлик тўғрисидаги Битимга биноан, томонлар юқумли касалликларнинг олдини олиш ва назорат қилиш, дори воситаларининг хавфсизлиги ҳамда сифатини таъминлаш, саломатликни муҳофаза этиш тизими ҳамда телетиббиётни ахборотлаштириш ва бошқа масалаларда бир-бирига кўмаклашади. Ҳамкорликнинг аниқ-равшан механизмлари ҳам кўзда тутилган. Улар илмий ҳамда инновацион муваффақиятлар, илғор ва замонавий технологиялар алмашуви, халқаро тадбирларда (кўргазма, конференция, симпозиум ҳамда бошқалар) қатнашиш, жамоатчилик саломатлигига хавф туғдирадиган фавқулодда вазиятларда тезкор ахборот алмашишдан иборатдир.\n2013 йилнинг ноябрь ойида Тошкентда ушбу соҳада кўриладиган чора-тадбирларнинг “йўл харитаси” бўлиб хизмат қиладиган тегишли дастур қабул қилинди.\nМазкур рукндаги бошқа мақолалар: « Ўзбекистон — Хитой: Икки мамлакат халқлари фаровонлиги йўлидаги ўзаро манфаатли ҳамкорлик\tШҲТ давлат раҳбарлари кенгашининг мажлисига бағишланди »


«Қишлоқ хўжалиги соҳасидаги янги технологияларни биринчилардан бўлиб татбиқ қилаётган қишлоқ аёллари кескин ўзгаришларга биринчилардан бўлиб ўз муносабатларини билдирадилар ҳамда глобал тараққиётни ҳаракатга келтира оладиган қудратли кучга айланадилар», — БМТнинг Бош котиби Антониу Гутерриш.\nБугун Тошкент ирригация ва қишлоқ хўжалигини механизациялаш муҳандислари институтининг фаоллар залида қишлоқ ҳудудларида истиқомат қилаётган аёллар ўртасида ташкил қилинган «Томорқа майдонларидаги экинларни суғоришда сувдан самарали фойдаланиш» танловининг ғолибларини расмий тақдирлаш маросими бўлиб ўтди. Танлов Сув хўжалиги вазирлиги ҳамда Сув ресурсларини бошқариш миллий лойиҳаси (СРБМЛ) билан ҳамкорликда жорий йилнинг июнь ойида эълон қилинган эди. Лойиҳа Швейцария тараққиёт ва ҳамкорлик агентлиги (ШТҲА) томонидан молиялаштирилиб, Марказий Осиёда 2017-2021 й.й. даги ҳамкорлик стратегиясида гендер тенгликни алоҳида таъкидлаб келган. Шу сабабли лойиҳа ўз фаолиятида гендер масаласини имкон қадар кўриб чиққан ва назарда тутди.\nТанлов жамоатчиликнинг, айниқса, қишлоқ аёлларининг томорқа майдонларида қишлоқ хўжалиги экинларини парваришлашда сувдан фойдаланишнинг самараси ҳақида хабардорлигини ошириш кампаниясини амалга ошириш доирасида, шунингдек, TOMCHI ижтимоий тармоғига қишлоқ аёлларини кенг жалб қилиш ҳисобига фойдаланувчиларнинг сонини кўпайтириш мақсадида ўтказилди.\nТанлов иштирокчиларига «TOMCHI» мобил иловасини юклаб олиш; «TOMCHI» ТГ каналига обуна бўлиш; ўз томорқаларида қўллаётган сувни тежовчи самарали усулни қисқа баён қилган ҳолда, уни тавсифловчи фотосуратларни ёки видеороликни юбориш таклиф қилинган эди. Мамлакатимизнинг турли бурчакларидан юзлаб аёллар таклифимизга хайрихоҳлик билдириб, танлов иштирокчиларига айландилар. Танлов аёлларимиз қанчалар топқир эканларини намоён қилди. Сувни тежамкорлик билан қўллаш учун қўлостидаги барча воситалар яроқли эканини кўрсатдилар: бу томчилатиб суғориш мақсадида оддийгина тешиб чиқилган шланг, экинга сувни томчилатиб етказиб берадиган ариқ четига солинган целлофан, қон қуйишга мўлжалланган тиббиёт системаларидир. Оддийгина пластик сув идишини айтмайсизми: қандай кўринишларда қўлланмади-я!?\nТанловга юборилган ишларни баҳолаш учун Сув хўжалиги вазирлиги, Швейцария тараққиёт ва ҳамкорлик агентлиги ҳамда ҳамкор ташкилотлар вакилларидан мустақил ҳакамлар ҳайъати ташкил этилди.\nРасмий тақдирлаш маросими ҳар йили 15 октябрда нишонланадиган Халқаро қишлоқ хўжалиги аёллари кунида бўлиб ўтди. Бу кун қишлоқ аёлларининг меҳнатини яна бир бора жамоатчиликнинг ёдига солиш, уларнинг меҳнати қанчалар қадрли эканини эслатиб қўйишга қаратилган.\nТашкилотчилар байрамона муҳитни ярата олдилар. бундай унитилмас воқеа кунида Тошкентга етиб кела олган ғолиблар билан бирга, он-лайн уланган юзлаб фермер ва сувчи аёллар байрам тадбирининг иштирокчисига айландилар.\nФермер-аёллар худди эркаклар каби самарадор ва ташаббускор бўла олишларини яна эслатиб қўйдилар. Шунингдек, улар ҳам ерга эгалик қилиш, кредит, қишлоқ хўжалиги ресурслари, бозор ва қишлоқ хўжалиги маҳсулотларига тўлиқ имкониятларга эга бўлишларига шароит яратиш зарур.


Шавкат Мирзиёев ўқитмасдан ва ўргатмасдан ҳайдовчилик гувоҳномасини берганлик учун жазони кучайтириш таклифини билдирди - Anhor\nAnhor Все посты Шавкат Мирзиёев ўқитмасдан ва ўргатмасдан ҳайдовчилик гувоҳномасини берганлик учун жазони кучайтириш таклифини билдирди\nИсточник: Пресс-центр Мининфоком\nПрезидент Шавкат Мирзиёев ўқитмасдан ва ўргатмасдан ҳайдовчилик гувоҳномасини бериш учун жазони кучайтириш юзасидан таклиф киритиш топшириғини берди. Бу ҳақда давлат раҳбари чоршанба куни ўтказилган кенгайтирилган видеоселектор йиғилишида билдирди, деб ёзади “Спутник” нашри.\n«Барчанинг эътиборини муҳим масалага қартишни истардим. Ҳайдовчилик гувоҳномасини ўқимасдан олиш оддий ҳолга айланиб қолган. Шунинг учун авариялар сони соат сайин ошиб бормоқда», — дейди президент.\nБу муаммони бартараф қилиш учун мутасаддиларга, аввало, ўқитиш тизимини тубдан такомиллаштириш, иккинчидан, ўқитмасдан ва ўргатмасдан гувоҳнома бериш жиноятига қарши жазони кучайтириш бўйича қонунчиликка қўшимча киритиш юзасидан таклиф киритиш топшириғи берилди.\nҚайд этиб ўтамиз, 2021 йилнинг 11 ойи ичида Ўзбекистонда 8 731 та йўл-транспорт ҳодисаси қайд этилган, улардан 964 таси юк автомобиллари иштирокида содир бўлган. 10 ой ичида 1 964 нафар киши авария қурбонига айланган.


Форум » Дилимизда Ислом » Ислом » Бир ёки икки қиз боққан киши\nУшбу бобдан ота-онанинг фарзанд олдидаги бурчлари, уларнинг фарзандларига нисбатан маданияти ҳақида сўз юритилади. Албатта, болага меҳр-муҳаббат кўрсатиш, унга нисбатан ўзини масъулиятли деб билиш нафақат инсон зоти балки, барча ҳайвонотларга ҳам Аллоҳ таоло ато қилган хислатлардан бири. Аммо бу туғма туйғуни бошқалари каби тўғри ривожлантириш ва ундан тўғри фойдаланиш керак.\nАна ўша масалада Ислом таълимотлари бошқалардан устун туради. Фарзандга нисбатан ота-она қилиши лозим бўлган ишлар Исломда одат мартабасидан ибодат мақомига кўтарилади.\nИнсоният тарихининг Исломдан олдинги босқичи жоҳилият даврида бу масала ҳам бошқалари каби инсон зотига ор-номус бўладиган шармандали ҳолатга келиб қолган эди. Бу борада фақат биргина мисол билан кифоялансак етарли бўлар деган умиддаман. Жоҳилият аҳли қиз фарзандни ор рамзи деб билар ва уни тириклай кўмиб юборишни ўзига эп кўрар эди.\nМазкур жоҳилий одатга қарши ўлароқ Ислом жумладан қуйида ўрганиладиган ривоятларда келадиган таълимотларни тақдим этди.\n«Кимнинг учта қизи бўлса, уларни сабр билан ўстирса, топганидан уларни кийинтирса, улар унинг учун дўзахдан парда бўлади», дедилар».\nШарҳ: Бу ҳадисда фарзандга, айниқса қиз фарзандларга яхши қараш, уларни сабр билан ўстириш, едириб, кийинтиришнинг катта савоблиги айтилмоқда. Қизлар кўп бўлса уларни тарбиялаб, вояга етказиб, жой-жойига қўйиш қийин. Қиз болага тўғри тарбия бериб, одоб бериб, иймон-исломни танитиш, едириб, ичириб, кийинтириш катта машаққатдир. Бунинг учун ота-онадан улкан сабр талаб қилинади.\nШунинг учун ҳадиси шарифда ким бунга сабр қилса, дейиляпти. Шунинг учун Пайғамбаримиз соллаллоҳу алайҳи васаллам бунга сабр қилган одамларга жаннатни ваъда қиляптилар.\nАлбатта, уч қизни туғиб, тарбиялаб вояга етказиш осон иш эмас. Аммо бу машаққатли иш учун Набий соллаллоҳу алайҳи васаллам ваъда қилаётган мукофотлар ҳам оз эмас.\n2. Қизларни тарбиясида сабр кераклиги.\n3. Қизларни кийинтириш савобли иш эканлиги.\n4. Қизлар қиёмат куни уларни боқиб катта қилган ота-оналари учун дўзах ўтидан парда бўлишлари.\nШурҳабил розияллоҳу анҳудан ривоят қилинади:\n«У киши Ибн Аббос розияллоҳу анҳудан Пайғамбар соллаллоҳу алайҳи васалламнинг:\n«Бир мусулмон кишига иккита қиз берилган бўлса ва у киши қизларига гўзал тарбия берса, бу икки қиз албатта уни жаннатга киритади», деганларини эшитган эканлар».\nШарҳ: Аввалги ҳадисда учта қизни тарбияласа дейилган эди, бу ҳадисда иккита дейиляпти. Демак, иккита қизни тарбиялаб, вояга етказиб, ўз вазифасини гўзал равишда бажарган ота-она иншааллоҳ жаннати бўлар экан.\n«Кимнинг учта қизи бўлса, уларни жойласа, кифоясини қилса, раҳм-шафқат қилса, ўша одамга албатта жаннат вожиб бўлади», дедилар».\nБу ҳадиси шарифда ҳам биринчи, ҳам иккинчи ҳадисдаги маънолар бирданига таъкидланмоқда.\nАввалги ҳадисларда қиз фарзандлар зикр қилинган бўлса, бу ҳадис сингилларни тарбиялаш ҳақида келган. Яъни, ота-она йўқ болган чоғда уларнинг ўрнини босишнинг фазли ҳақида сўз юритилган.\n«Учта қизи ёки учта синглиси бўлиб, уларга гўзал эҳсонлар қилган одам, албатта жаннатга киради», дедилар».\nШарҳ: Ҳаётда нималар бўлмайди дейсиз. Гоҳида, опа-сингиллар ака-укаларнинг қарамоғида қолиши ҳам бор. Ота бор бўлса у масъул бўлар эди. Аммо ота йўқ. Бу отаси йўқ аёл зоти қаровсиз қолади дегани эмас. Ота бўлмаган чоғда ака ёки ука опа-сингилни қарамоғига олиши шариат ҳукми бўйича собит бўлади.\nБу опа-сингил ака-уканинг мурувватига муҳтож бўлиб қолади дегани эмас. Балки, бу опа-сингилга Аллоҳ таоло томонидан берилган ҳақдир. Ака-ука бу масъулиятдан қочиши мумкин эмас. Агар улар, номардлик қилиб, бу масъулиятдан қочадиган бўлсалар, жамият қонун кучини ишга солиб опа-сингилларнинг ҳақларини олиб беради.\n1. Уч қизига яхшилик қилган одам жаннатга кириши.\n2. Уч синглисига яхшилик қилган одам жаннатга кириши.


ОАВ: Анқара Россия газини туркман газига алмаштиришни кўзламоқда\n23:41 / 12.12.2015\n«Независимая газета» сайтида ёзилган Виктория Панфилова муаллифлигидаги «Анқара Россия газини Туркман газига алиштиришни кўзламоқда» номли мақолада Туркия президенти Ражаб Тойиб Эрдоғаннинг 11-12 декабрь кунлари Туркманистонга ташрифидан кўзланган асосий мақсадлар ҳақида фикр билдирилган.\nМуаллифнинг фикрича, Анқара шу кунларда «туркман қартасини» ўйнайди, чунки Туркия мазкур давлат ва умуман Марказий Осиёда позицияларини кучайтиришдан манфаатдор.\nЭкспертларнинг қайд этишича, бугунги кунда Туркманистон иқтисодиёти яхшилаб турк бизнесига бириктилиган. Давлат бюджетига асосий даромадларни туркманлар нефть ва газ савдосидан олишига қарамай, жонли пуллар туркман ва турк элитасининг бизнес-лойиҳаларида жадал қўлланилади.\nРасмий маълумотларга кўра, сўнгги 20 йил ичида Туркия Туркманистон иқтисодиётига 24 млрд доллар сармоя киритган бўлиб, 900дан ортиқ инвестициявий лойиҳаларни амалга оширган. Фақатгина охирги икки йил ичида Туркия республикага 10 млрд. доллардан ортиқ малбағ киритган. Икки давлат ўртасидаги савдо айланмаси 6 млрд. долларни ташкил қилди.\nБу орада, туркман-турк иқтисодий муносабатлари шароитида Ашхободнинг Москва билан алоқалари анча камтар кўринади (Айниқса 2009 йилда Россия томонидан туркман гази харидлари қисқарганидан сўнг).\n2015 йил март ойига кўра, РФ ва Туркманистон ўртасидаги савдо айланмаси атиги 910 млн. долларни ташкил қилди. Мазкур республикада Россия иқтисодий иштирокининг камайиши ва аксинча, Туркия мавжудлигинг кенгайиши тенденциялари сақланиб қолмоқда.\nШу билан бирга, Р.Эрдоғаннинг Г.Бердимуҳамедов билан музокараларида ҳал этиладиган муҳим масала Туркияга газ етказиб беришга доир. Куни кеча Туркия президенти айтганидек, Анқара Россиядан энергия ташувчилари импорти тўхтатилган тақдирда Россия гази ўрнига бошқасини топади. Яқинда Туркия суюлтирилган табиий газ импорти тўғрисида Қатар билан меморандум имзолади. Шунингдек, Туркманистон Анқара газ таъминотчиси сифатида баҳоланмоқда. Хусусий турк компаниялари Эрон орқали 2 млрд. куб метр туркман газини сотиб олишга келишган, аммо Анқара харидларни 10 млрд. куб метрга етказишни кўзламоқда.


Мирзиёев Япония ва МО давлатлари етакчилари билан телефон орқали мулоқот қилади – Асадов - 10.05.2021, Sputnik Ўзбекистон\nПрезидент матбуот котиби Шерзод Асадов жорий ҳафтадаги давлат раҳбари қатнашадиган муҳим тадбирларни маълум қилди. 10.05.2021, Sputnik Ўзбекистон\nТОШКЕНТ, 10 май — Sputnik. Президент матбуот котиби Шерзод Асадов 10 май, душанба куни ўтказилган брифингда жорий ҳафтадаги давлат раҳбари қатнашадиган муҳим тадбирлар ҳақида маълумот берди, деб хабар қилди Sputnik Ўзбекистон мухбири.Шавкат Мирзиёев ҳудудларнинг иқтисодий ўсиш суръатларини таъминлаш бўйича видеоселектор ўтказади.- Соғлиқни сақлаш соҳасини рақамлаштириш жараёнлари ҳамда соҳада давлат-хусусий шериклик асосида амалга оширилаётган лойиҳалар тақдимоти;- Ҳудудларнинг иқтисодий ўсиш суръатларини таъминлаш бўйича видеоселектор;- Япония етакчиси ва минтақа мамлакатлари раҳбарлари билан президентнинг мулоқоти режалаштирилган.Шунингдек, Ҳайит байрамини нишонлаш бўйича тайёрланган қарор лойиҳаси юзасидан президентга ахборот берилади.\nшерзод асадов, тошкент, шавкат мирзиёев, ўзбекистон\nПрезидент матбуот котиби Шерзод Асадов жорий ҳафтадаги давлат раҳбари қатнашадиган муҳим тадбирларни маълум қилди.\nТОШКЕНТ, 10 май — Sputnik. Президент матбуот котиби Шерзод Асадов 10 май, душанба куни ўтказилган брифингда жорий ҳафтадаги давлат раҳбари қатнашадиган муҳим тадбирлар ҳақида маълумот берди, деб хабар қилди Sputnik Ўзбекистон мухбири.\nШавкат Мирзиёев ҳудудларнинг иқтисодий ўсиш суръатларини таъминлаш бўйича видеоселектор ўтказади.\n- Соғлиқни сақлаш соҳасини рақамлаштириш жараёнлари ҳамда соҳада давлат-хусусий шериклик асосида амалга оширилаётган лойиҳалар тақдимоти;\n- Ҳудудларнинг иқтисодий ўсиш суръатларини таъминлаш бўйича видеоселектор;\n- Япония етакчиси ва минтақа мамлакатлари раҳбарлари билан президентнинг мулоқоти режалаштирилган.\nШунингдек, Ҳайит байрамини нишонлаш бўйича тайёрланган қарор лойиҳаси юзасидан президентга ахборот берилади.


Бектемир Мелиқўзиев 3-раундда нокаутга учраб, илк бор мағлуб бўлди (видео) | Qalampir.uz\nБектемир Мелиқўзиев 3-раундда нокаутга учраб, илк бор мағлуб бўлди (видео)\nСпорт\t20 Июнь 08:50 18224\nКеча, АҚШнинг Техас штатида ўзбекистонлик боксчи Бектемир Мелиқўзиев америкалик Габриэль Росадога қарши рингга кўтарилди. 12 раундга мўлжалланган жанг 3-раундда Бектемирнинг нокаутга учраши билан якунланди.\nРосадо раунд ўртасида ўнг қўлидаги кучли зарбаси билан Бектемирни рингга қулатди. Ушбу вазиятда рефери жангни тўхтатди ва Росадонинг ғалабасини қайд этди.\nТаъкидлаш керакки, 1-раундда Бектемир ҳам рақибини нокдаун ҳолатига туширишга улгурганди. Умуман, нокаутгача Бектемир жангни ўз фойдасига ҳал қилаётганди. Биргина зарбани ўтказиб юбориш ўзбекистонлик боксчига қимматга тушди.\nШу тариқа, Бектемир профессионал фаолиятидаги илк мағлубиятини қабул қилиб олди. Унинг ҳисобида шу вақтга қадар 7 та жанг ва 7 ғалаба бор эди. Шундан 6 тасида 25 ёшли боксчи рақибларини нокаутга учратган.\nГабриэль Росадо ҳам тажрибали боксчилардан. 35 ёшли америкаликнинг ҳисобида 26 та ғалаба, 13 та мағлубият ва 1 та дуранг бор.\nЭслатиб ўтамиз, жорий йилнинг май ойида Халқаро бокс федерацияси (AIBA)нинг берган расмий хабарномасига кўра, Бектемир Мелиқўзиев тўрт йил муддатга дисквалификация қилинди. Боксчининг 2020 йил 16 февралдан бошлаб мусобақаларда олган барча медаллари ва рейтинг очколари бекор қилинди ҳамда 2024 йил 15 февралига қадар турли спорт мусобақаларида (профессионал боксда жанг ўтказиш бундан мустасно) иштирок этиши тақиқланди.\n02 Август 13:59 30750\n03 Август 15:51 23411\n03 Август 13:06 21660\n01 Август 15:29 21488


Мамлакатимиз фуқароларининг ҳарбий хизматни ўташ тартибига ўзгартиришлар киритилди | NORMA.UZ\nПрезидент томонидан 23.03.2021 йилдаги «Ўзбекистон Республикаси фуқароларининг ҳарбий хизматни ўташ тартиби тўғрисидаги низомга ўзгартиришлар киритиш тўғрисида»ги ПҚ-5035-сон қарор имзоланди.\nНизомга киритилган ўзгартиришларга мувофиқ контракт бўйича ҳарбий хизматчилар таркибидан бўлган ОҲТМ курсантларининг ўқиш даврида қуйидагиларни олишга оид ҳуқуқлари бекор қилинди:\nберилган ҳарбий унвонлар бўйича маоши;\nохирги эгаллаб турган асосий лавозими бўйича лавозим маоши;\nхизмат йиллари учун устама;\nмахсус моддий рағбатлантириш жамғармаси ҳисобидан ҳар ойлик устама;\nқўшинни жанговар ҳолатда ушлаб турганлик учун бир йўла тўланадиган пул мукофоти;\nузлуксиз ҳарбий хизмати учун бир йўла тўланадиган пул мукофоти;\nКонтракт бўйича ҳарбий хизматчини командирнинг (бошлиқнинг) ихтиёрига ўтказиш ҳамда ташкилий-штат тадбирлари ўтказилиши ёки бошқа лавозимга тайинланганлиги муносабати билан лавозимдан бўшатилганда икки ойдан кўп бўлмаган муддатда қуйидаги тўловлар тўланади (146-б.):\nҳарбий унвон маоши;\nхизмат йиллари учун устама, махсус моддий рағбатлантириш жамғармаси ҳисобидан устама (15%гача);\nбир йўла тўланадиган пул мукофоти;\nозиқ-овқат паёги ва турар жойни ижарага олганлик (ижарада турганлик) учун пул компенсацияси.\nШунингдек ҳужжатда контракт бўйича ҳарбий хизматчини командирнинг (бошлиқнинг) ихтиёрига ўтказишга доир бошқа ҳолатларда ҳам тўловлар тўланиши назарда тутилган.


Шуҳрат Ризаев. Ойбек ҳақида сўз - www.ziyouz.uz\nБош саҳифа Илм ва фанАдабиётШуҳрат Ризаев. Ойбек ҳақида сўз\nЧоп этилган 16.04.2018 05.03.2018 МуаллифZiyouz.uz\nЯнги ҳисоб билан 1905 йилнинг 10 январида таваллуд топган Ойбек домла ҳақида сўз айтиш унинг ижодидан баҳраманд муҳиблари учун жуда ҳаяжонли, айни чоғда шарафли ва масъулиятлидир.\nАдиб ҳақида хорижлик ва ўзбе-кистонлик дўстлари, олимлар, бошқа атоқли ижодкорлар ўз хотираларида бир фикрни бот-бот таъкидлайдилар: “Ойбек замонамизнинг, ХХ асрнинг Навоийсидур”.\nИнсоний тийнатининг покизалигига, ижодий меросининг миқёси ва теранлигига кўра Ҳазрат Алишер Навоий ва Ойбек домланинг қай бир даражада қиёсланишига асос бор, албатта, ёки ками бу фикрга хайрихоҳ бўлишимиз аниқ.\nУнинг исботи Юртбошимизнинг Ўзбекистон адибу шоирларига мурожаатларида ҳам ўз ифодасини топди. Мурожаатда “шоир деганда, Алишер Навоийдек беназир зотларни, ёзувчи деганда, Абдулла Қодирий ва Ойбек…ни тасаввур этамиз”, дея улар бир доирада тилга олиндилар. “Адабиётга эътибор – маънавиятга, келажакка эътибор” номли ана шу мурожаат – рисоладаги яна бир фикр айнан Ойбек домлани назарда тутиб айтилгандек туюлади: “Мустабид тузум даврида виждон азобини ким кўпроқ тортган, деса, мен, доимо бу ҳаётнинг маъно-мазмуни, инсоннинг қадр-қиммати, эл-юрт тақдири ҳақида қайғуриб яшайдиган одамлар ва уларнинг олдинги қаторида бўлган ижод аҳли, деб айтган бўлардим”.\nДарҳақиқат, тақдир тақозоси билан ўтган асрнинг энг мураккаб, ноинсоний жамиятида яшаб, ижод этган талантли ўзбек шоиру адиблари қатори Ойбек ҳам ниҳоятда оғир ижтимоий муҳит исканжасида бўлди. Атрофида кечаётган адолатсизликларни кўриб виждонан қийналди, руҳан азоб чекди. Аммо маънан синмасликка, ҳақиқат яловини баланд тутишга ҳаракат қилди. Ноҳақликларга ўзига хос эътироз – ижодий исёнлари билан виждон поклигини сақлашга интилди.\nЎтган асрнинг 20-йиллари, Ойбек-лар авлоди айни ижодий шаклланиш палласида ёш шоир Мусо Ойбек мафкура тазйиқида қораланаётган Чўлпон шоирни ёқлаб мақолалар ёзди. “Чўлпон ўқилади, русларнинг Пушкини каби Чўлпон ҳам юксак бадиияти билан халққа керак”, деб айтади. Бу унинг ўзига ҳам ўзи белгилаган илк ҳукми, виждон тазйиқидаги илк исёни эди. Кейинроқ Чўлпон номини тилга олиш ҳам қатъий тақиқланганда, Ойбек буюк салафининг шеъриятига ўз шеърлари билан садоқат кўрсатиб, ўзбек адабиётида Чўлпон руҳини тирик сақлади. Рамзлар, ишоралар дунёсидаги инжа образлари, тасвири билан “соф” лириканинг гўзал намуналарини яратди, айни чоғда “ваҳший” қояларни ёриб чиқиб, “шамол беланчагида” “нафис чайқалаётган бир туп наъматак” мисолида исён, эрк, озодлик туйғуларини улуғлаб, устозининг анъаналарини безавол давом эттирди.\nШу кезлар яна Абдулла Қодирий ижодини олимлик рутбасида таҳлил этиб, неларнидир инкор этиб, баҳслашиб, неларнидир Қодириёна бетакрор истеъдод намунаси дея тасдиқ этиб, ўз миллатдошлари онгу тафаккурида Абдулла Қодирий номини барқарор қилишга саъй этди. Булар Ойбекнинг юрагидаги чандиқлар, жароҳатлар эди. Буюк салафлари маҳв этилиб, халқнинг қалби миллий чашмалардан бебаҳра қолаётганини теран ҳис этган адиб, энди ўзи бу ташналикни қатор халқона достонлар ва “Қутлуғ қон”, “Навоий” каби соф миллий романлар билан қондирмоққа қодир бўла олди.\n“Қутлуғ қон”нинг катта миқёс-ларини қўя туриб, шундай кичик бир лавҳага эътибор қилсак-да, унинг миллий табиати намоён бўлаверади.\nПетербургдан Тошкентга келган рус чор амалдори, шу ердаги бошқа бир чиновник миллатдоши билан ресторанда суҳбат қилар экан, суҳбатдошидан қуйидаги бир эътирофини яширолмайди: “Бу осиёликлар ваҳший бўлсалар ҳам, баъзи бир фазилатларга эга эканлар: мана бой “сарт” ўз хизматкори, балки қули билан бирга ичишади. Демократия! “Суҳбатдоши унга жавобан айтади: “Сарт”лар ирқ жиҳатидан, албатта паст… Лекин бунга қарамай, баъзи хусусиятларини кўрсатадиларки, … уларда бадиий сезги анча ўсган. Улар гулни севадилар. Кийимлари чиркин бўлса ҳам чаккасига гул қистириб юрадилар. …Бой бўлсин, камбағал бўлсин, барибир, “сарт”нинг уйида битта пиёласи бўлади. Иккита қилса, одат бузилади…”\nАна шу кичкина лавҳадаёқ Ойбек катта маҳорат кўрсатиб, маҳаллий халқнинг табиатида нафосат ҳисси, оқибат, бирдамлик, жамоавийлик туйғуси зўрлигини, маънавияти не қадар юксаклигини кўрсатяпти. Халқ ҳаётининг эпик манзараларидан-да ўтиб, жажжи лавҳа билан ҳам миллий туйғуларни ёлқинлантиряпти.\nКейинги босқичда адиб ўз нигоҳ-ларини олис мозийга қаратиб, миллатнинг беш юз йиллик тарихига ёрқин нур тарата олган улуғ бобокалонимиз ҳазрат Алишер Навоий сиймосини халқ қалбида қайта тикламоқ иштиёқи билан яшади. Илмий тадқиқотлар, достон яратиб, “Асрларнинг титиб чокини, гоҳо ёрқин кўраман чолни” дея юрагимизга ниҳоятда яқин, самимий бир қиёфани тасаввурларимизга муҳрлади. Халқ унутилишга маҳкум миллий ғурурни илкис қайта туйди. Ўзини, ўз буюклигини танимоқ сари одимлади. Навоий тимсолида тилини, динини, ўз қадриятларини, инсоний шаъни-шукуҳини ва пок ақидаларини ҳар қандай вазиятда ҳам асрамоқ сабоқларини уқди. Бу-да, Ойбекнинг исёни, виждон олдидаги покиза амали эди.\nИккинчи жаҳон уруши бошланиб, бир гуруҳ санъат аҳли билан улкан жангоҳларни кезган адиб, шундан ҳам миллий ғурур, миллият деган ўша сўнмас туйғуларни яна оловлантириш эҳтиёжини туйди.\nХалтасидаги бир парча қотган қора нонни блокнотга алмаштириб, уруш ҳақида, бу даҳшатли мухорабада ўзбекнинг эзгулик учун курашларга кирган асл ўғлонлари ҳақида “Қуёш қораймас” романининг илк саҳифаларини ёзишга киришди. Жангоҳларда ўз миллатдошларининг жасоратини кузатар экан, бу фазилатлар уларга кеча сингдирилган “ҳайбарака” сифатлар эмаслигини, матонатнинг илдизлари чуқурроқ эканини англашига туртки берди ва ижодий ниятни қалбида, виждонида чўкинди бўлиб турган ўша қувғин исён руҳи билан омухта этиш истагини уйғотди. Билҳақ, катта ният ва холис интилиш катта ечим, миқёсли қиёсу топилмаларга йўл очар экан. Ойбек уруш ҳақидаги романининг бош қаҳрамонига Бектемир деб исм беради. Халқи хотирасида соҳибқирон Темурбекнинг руҳини уйғотмоқни шу тариқа ҳал этмакчи бўлади. Бу ҳақиқат ҳам Озод домла айтмоқчи, Ойбекнинг том маънода “Миллатни уйғотган адиб” эканига яна бир шоҳидликдир.\nАлбатта бу исёнлар, гоҳ Йўлчи, гоҳ Навоий, гоҳ Бектемир ва гоҳо, ёввойи табиат мўъжизаси наъматак мисолидаги даъваткор руҳ қаттол замонанинг гумашталари нигоҳидан четда қолиши мумкин эмасди. Халқ меҳрини қозонган адибни жисмоний маҳв этишдан кўра мажруҳ этиш маъқул топилди. Ойбек ижодкор учун сўзлаш ва ёзишдек тансиқ неъматдан, тириклик тиргагидан маҳрум этилди. Уни замона қуш тилида сўзлашга маҳкум этди. Аммо буколмади, синдиролмади. У сўнгсиз саҳроларда юксак парвоздаги сор мисол сассиз, аммо ўткир нигоҳлари билан “Нур қидириб” кўҳна Осиё сарҳадларини кезинди, гоҳи узоқ мозийга, гоҳи “Болалик” беғуборликларига юкинди, “Улуғ йўл”ни излади. Бу йўл бошларида гоҳи соҳибқирон Темурбекни, султони ғозий Ҳусайн Бойқарони, Низомиддин Алишерни, озурда жон Заҳириддин Муҳаммад Бобурни кўрмоқчи бўлди. Гоҳи эса шаҳид оғалари маърифатпарвар Мунаввар қорини, Сидқий Хондайлиқию Тавалло, Абдулла Авлоний, Мирмухсин Шермуҳамедовларни топмоқчи бўлди.\nҲазрат Навоий умр ниҳоясида “Лисон-ут тайр” атаб, “қуш тили”да ўлмас достон яратганидек, Ойбек ҳам ҳаётининг сўнгги ўн етти йили давоми илҳом ва тафаккур ёлқинларини қуш тилида шивирлаб, Зарифахоним дасхатлари билан яна қарийб ўн жилд асарлар ёзди. Бири-биридан тилсимли, маҳобатли романлар, қиссалар тугалланган ва якунлаб улгурилмаган достонлар, фалсафий шеърлар яратди. Булар ҳам аслида унинг миллат ғамидаги заҳматлари, халқ хотирасини сақлаш йўлидаги виждон эпкинлари эди.\nОйбек ҳазрат Навоий ёшига бориб замона “ўйин”ларидан толиқди, бироз тин олди. Олтмиш йиллик ҳаёт йўлларининг ёвузлигу эзгуликнинг, зулм ва адолатнинг, тубанлик ва юксакликнинг курашларида орттирган билим, тажрибаларининг, кўрган-кечирганларининг сарҳисобини қилди, барини улуғ донишмандликка етиб англади. Улар бари ўзи учун ён дафтар қатларига битиладиган тўрт қатор мисраларга жо бўлиши мумкинлигини ҳам сезди.\nҲақиқат соқовдир заифдир инсон\nТошлар ҳам йиғлайди – сир тўла осмон\nҲақиқий олам не? Жавоб йўқ ҳайҳот!\nФайласуф тўқийди ҳисобсиз ёлғон.\nОйбек ана шу истиғфор палласида, пири комилининг ёшларидан икки-уч сана ўтиб бу дунёдан кўз юмди. Ўзидан қутлуғ ва мунаввар хотира қолдириб, миллатини уйғонмоққа, тенглар ичра тенг бўлиб, виждон ва ғурур билан яшамоққа даъват этиб, ибрат бўлиб абадиятга юз тутди. Миннатдор авлод эса буюк келажагини бунёд этиш йўлларида буюк аждодини сафларда билиб, Ойбекка муҳташам ҳайкал тиклади.\n← Аввалги Аввалги Шойим Бўтаев. “Шукур, айт-чи, бу ҳаёт нима?” (эссе)\nКейинги → Кейинги: Гулноза Одилова. Эдгар Понинг тахайюл олами


Россия ҳарбийлари Тожикистонда "рақиб"ни яксон қилди - 17.06.2020, Sputnik Ўзбекистон\nРоссиянинг 201-ҳарбий базаси ҳарбий хизматчилари Тожикистоннинг Лоҳур полигонида икки кунлик машқлар ўтказишди. Унда 500 дан ортиқ разведка, артиллерия ва... 17.06.2020, Sputnik Ўзбекистон\n20:31 17.06.2020 (янгиланди: 13:30 18.06.2020)\nРоссиянинг 201-ҳарбий базаси ҳарбий хизматчилари Тожикистоннинг Лоҳур полигонида икки кунлик машқлар ўтказишди. Унда 500 дан ортиқ разведка, артиллерия ва мотоўқчи бўлинмалар иштирок этди.\nТанкчилар ва мотоўқчилар душманнинг каттароқ кучлари ҳужумини қайтариши, армия авиацияси кўмагида қарши ҳужумга ўтиб, чекинаётган душман кучларини бутунлай йўқ қилиши керак эди.\nКоронавирус билан боғлиқ вазият туфайли ҳарбий хизматчилар қўшимча хавфсизлик чораларини кўришларига тўғри келди: маневрлардан олдин шахсий таркиб тиббий кўрикдан ўтди, машқлар тугагандан сўнг эса барча ҳарбий техника тўлиқ дезинфекция қилинди.\nМашқлар қандай ўтгани ва қумондонлик уларга қандай баҳо бергани ҳақида видеода кўришингиз мумкин.


Муҳожирлар мактаби ёки Пермдаги тожиклар - Фарғона.Ру ахборот агентлиги\n19:49 msk, 25 Май 2020\nМуҳожирлар мактаби ёки Пермдаги тожиклар\n30.09.2006 09:32 msk\nА. В. Черних\nМуҳожирлар муаммоларига ҳамда Россиядаги ўзбеклар ва тожиклар жамоатчилик бирлашмаларига бағишланган аввалги мақолаларда биз бу каби ташкилотларнинг тузилиши “қуйидан чиққан” ташаббусга кўра содир бўлишини қайд этгандик. Агар улар шунчаки ташкил этилмасдан, оддий одамларнинг, Ўрта Осиёдан келган муҳожирларнинг муаммолари ва эҳтиёжларига жавобан ташкил этилаётган бўлса, бу ташкилотлар яшовчан, одамларни ўз атрофида жамлай оладиган, Ўрта Осиё давлатларидан келган кишилар ва Россия жамияти ўртасида зарур бўғин, “кўприк” бўла оладилар. Муҳожирларга Россияда муваффақиятли ишлаш учун зарур билимларни бера олишга, нотаниш мамлакатдаги ҳаётга мослашиб кетиш учун ёрдам бера олишга қодир ташкилотлардан бири Пермдаги тожиклар жамоати бўлиб ҳисобланади.\nПермдаги тожиклар жамоатчилик ташкилотининг тўла номи “Пермь шаҳар тожиклар жамоатчилик маркази” нотижорий ҳамкорлиги”дир. Камабўйи халқларининг етмишдан ортиқ миллий жамоатчилик марказлари ичида жуда ёш бўлган бу тузилма 2004 йилнинг йигирманчи августида рўйхатга олинган. Аснода “Тожиклар маркази”нинг шаклланиши бир неча йил мобайнида содир бўлган. Ўз-ўзини бошқаришга эҳтиёж борлигини англашга тожик жамоати ҳаёти билан боғлиқ бўлган катта ва кичик масалаларнинг ҳал этиш зарурати олиб келган.\nТожикистондан Россияга меҳнат муҳожирларининг келиш сабаблари, умуман олганда, яхши маълум. Бу Тожикистондаги ижтимоий-иқтисодий ва сиёсий вазият, тўқсонинчи йиллардаги уруш... Бу ҳақда муҳожирларнинг ўзлари шундай дейдилар: “Совет даврида тожиклар уйдан кетишни хаёлларига ҳам келтирмасдилар. 1993 йил жуда оғир кечди, уйимизда ҳатто уч ойлаб нон бўлмасди. Пишлоқдан ва қовоқдан нон қилиб ердик. Оч қолардик. Ҳамма ишлашни хоҳларди, аммо ишлайдиган жойнинг ўзи йўқ эди”. Мана яна бир ёрқин гувоҳлик: “Биз Пермга Тожикистонда уруш бошланган пайтда келгандик. Қишлоғимизни босиб олганларидан сўнг биз чегарагача қочиб келдик, у ерда бизни аскарлар қўриқлай бошладилар. Шундан сўнг биз ўз жойимизга қайтганимизда у ерда уйимиз йўқлигини кўрдик: уни ёқиб юборишибди. Бир нима қурган бўлиб, беш ой ўша ерда яшадик. Кейин отам билан кетдик. Бу ерга келаётган пайтимизда чўнтагимизда олтмиш рубль бор эди, холос. Уч ой Ўзбекистонда ишладик, кейин Пермга келдик. Бу ерда қолиб, иш топдик. Кейин яқинларимизнинг ҳаммаси шу ерга кўчиб ўтиб, шу ерда яшай бошладилар”...\nТАШКИЛОТ ВА УНИНГ РАҲБАРЛАРИ\nПермлик тожиклар жамоати шаклланишида “Пермь шаҳар тожиклар жамоатчилик маркази” раиси Фатҳуддин Ҳамидов муҳим роль ўйнаган. Ф. Ҳамидов 1970 йилларда Пермга биринчилардан бўлиб келган тожиклардан. Пермдаги тожик жамоатининг тикланиши унинг кучи ва бевосита иштироки билан бўлиб ўтган. Ф. Ҳамидов Пермь марказий бозори маъмуриятида ишларди, шунинг учун ҳам юртдошларига ёрдам бериш имкониятига эга эди. Жамоатчилик ташкилоти тузилгунига қадар ҳам у норасмий раҳбар бўлиб ҳисобланар, Пермь шаҳри ва вилоятига ўрнашиб қолган кўплаб тожикистонликлар билан алоқалари бор эди. Фатҳуддин ўзининг Россиядаги анча катта тажрибасига таянган ҳолда юзага келган баҳслар ва зиддиятли вазиятларни ҳал этишда ёрдам бериши мумкин эди.\nФ. Ҳамидов Пермь шаҳридаги тожик диаспорасининг шакллантириш ҳақида, жамоатчилик марказини ташкил этилиши ва унинг иши хусусида қуйидагиларни хотирлайди:\n- Икки мингинчи йилдан бошлаб биз жамоатчилик ташкилот тузиш ҳақида ўйлай бошладик, орадан тўрт йил ўтиб биз уни ташкил этдик. Тожиклар барибир бирга бўлишлари керак, бир марта фуқаролар уруши бўлгани етар. Эндиликда тинч-тотув яшаш лозим. Ташкилот керак. Бу ерда юртдошларга ёрдам беришга ҳаракат қилаяпмиз, деярли ҳаммани биламиз. Агар бирор киши касалхонага тушиб қолса, ёрдам берамиз, кимдир биров вафот этса, ватанга жўнатишга ёрдам беришга ҳаракат қиламиз. Аммо ҳамма ҳам жамоатга киришиб кетгани йўқ, айримлар фақат муаммо туғилган пайтдагина келадилар. Биз “жамоатчилик маркази...” раёсатида Тожикистоннинг турли жойларидан чиққан кишилар бўлишига интилганмиз. Маданий тадбирлар ўтказамиз. Режаларимиз кўп. Масалан, бу ерга келаётган юртдошларимиз тил ўргансинлар ҳамда қонунлар ва ўз ҳақ-ҳуқуқларини билсинлар деб муҳожирлар учун мактаб очмоқчимиз...\nПермь ўлкаси тожик ҳамжамияти раҳбарлари: Ф. Ҳамидов, Р. Мазориев, Ш. Ҳайдаров. “Фарғона.Ру АА” фотоси\nРаис ўринбосарлари Р. Мазориев ва Ж. Жобиров жамоатчилик ташкилотида муҳим ўрин тутадилар. 2003 йилдан бошлаб “тожиклар жамоатчилик маркази...” Пермь шаҳри ва Пермь вилояти маъмуриятлари томонидан ўтказилаётган турли-туман тадбирларда фаол иштирок этмоқда.\nКонцертлардан ташқари 2006 йилдаги арзирли маданий тадбир “жамоатчилик маркази...” томонидан май ойида ўтказилган миллий кураш бўйича мусобақалар бўлди. Пермдаги ўйингоҳлардан бирида ўтказилган байрамга икки мингдан зиёд иштирокчи йиғилди. Бу каби тадбир биринчи маротаба ўтказилган, аммо уни йил сайин ўтказиб турмоқчилар.\nЖамоат раҳбарларининг қайд этишларича, бугунги кунда етилиб қолган вазифа Пермь ўлкаси шаҳар ва туманларида яшовчи барча тожикларни диаспора ҳаётига жалб қилиш бўлиб ҳисобланади. Келажакда Қунғур, Соликамск ва Березники шаҳарларида “тожиклар жамоатчилик маркази” ҳудудий бўлимларини яратиш режаси бор. Жамоатчилик маркази ишига тожик зиёлиларини жалб қилиш ҳам муҳим вазифалардан бири бўлиб турибди.\nЖамоатчилик ташкилоти фаолиятининг асосий йўналишларидан бири Пермь шаҳри ва Пермь вилоятидаги ҳамюртларга ёрдам бериш бўлиб ҳисобланади. Жамоат раҳбарлари ҳал қилиши керак бўлган масалалар – муваққат муҳожирларнинг рўйхатга олинишида ёрдам бериш, зарур ҳужжатларни олиш учун Тожикистоннинг Россиядаги элчихонаси билан алоқа қилиш, ИИБ органлари билан зиддиятли вазият юзага келганда кўмаклашиш, вафот этганларни ватанга жўнатилишига ёрдам бериш ва ҳ. Жамиятнинг айнан шу кундалик иши кўпроқ матлуб бўлиб, одамларнинг юксак баҳоси ва акс-садосига эга бўлмоқда.\nАлбатта, муаммо жуда кўп. Аммо муҳожирларнинг ўзлари: “Биз бу ерга турмушимиз ширин бўлганидан келганимиз йўқ. Биз бу ерга меҳнат қилгани, болаларимизни боққани келганмиз... Бирор жойга ишга жойлашиш учун қайд белгиси, фуқаролик керак, бусиз ишга олмайдилар. Яхши мутахассислар бор, аммо улар савдо-сотиқ билан шуғулланишга мажбур бўлмоқдалар”. Пермлик муҳожир тожиклар ичида ватанда мактабларда ўқитувчилик қилган ва боғчаларда тарбиячи бўлган, жамоа хўжаликларида пахтакор ва миришкор бўлган, заводларда ҳисобчилик ва муҳандислик қилган кишилар бор. Камабўйида кўп касбларга эҳтиёж сезилмади. Эҳтиёж сезилганлари эса ўзига ва ватанда қолган оиласига етарли даражада даромад олиб келмайди. Кўпинча Пермда доимий қайд белгисига эга бўлмаганлик ёки фуқаролик йўқлиги сабабли ихтисослик бўйича доимий ишга жойлашишнинг имкони йўқ. Муҳожир тожиклар ичида мутахассислиги бўйича ишлаётган кишилар саноқлилар.\nКўпчилик савдо-сотиқ билан банд. Тожиклар азалдан мева-сабзовот ва қуруқ мевалар етказиб бериш ва сотиш билан билан шуғулланадилар. Савдо-сотиқ Пермнинг улгуржи бозорларида ва кичик бозорларида амалга оширилади. Тожикларнинг анчагина қисми Заостровкдаги (Пермь тумани – «Фарғона.Ру») ишлайди: бозорга кираверишда савдогарлар келган мамлакатларни тамсил этувчи бир неча байроқ осилиб туради, улар ичида Тожикистон байроғи ҳам бор…\nСавдо-сотиқдан ташқари тожиклар қурилишда ҳам оммавий равишда ишлайдилар. Улар давлат ва хусусий қурилиш ширкатларида, шунингдек, оилавий ва юртдошлик бригадаларида дала ҳовлилар ва коттежлар қурилишида ишлайдилар. Вилоят умумий овқатланиш корхоналарида, фабрика ва заводларида ҳам тожиклар бор.\nМуҳожир тожиклар олдида турган жуда кўп долзарб масалалар ичида турар-жой муаммоси ҳамда малакали тиббий ёрдам кўрсатиш муаммоси ҳам бор. Аммо энг асосий муаммо ижтимоий кафолатларнинг йўқлигидир. Доимий қайднинг, кўпинча эса вақтинчалик қайднинг йўқлиги, муддати ўтиб кетган қайд белгилари кўп одамларни қонундан ташқари қилиб қўяди. Ҳуқуқ-тартибот органлари ходимларининг ўзбошимчаликларига кўплаб мисоллар келтириш мумкин. Бунақа воқеалар ўта кўп учрайди: «Бизларни ҳар қадамда милиция тўхтатади, ҳар қадамда. Бизнинг Тожикистонда бунақа нарса йўқ. у ерда ҳеч ким паспорт, қайд белгисини сўрамайди. Бу ерда эса ҳатто хонадон оралаб юриб ҳам текширишади паспортларни. Бир куни ҳатто тунда киришди…»\nПермь вилоят тожиклар бирлашмаси юртдошларга ёрдам беришдек мураккаб ишда энди биринчи қадамларни қўймоқда. «Муҳожирлик муаммолари» тожиклар ҳаётида асосий ўрин тутгани учун бирлашма раҳбарлари уларни ҳал қилишда тажриба орттиришга ҳаракат қиладилар, улар муҳожирот муаммоларига бағишланган семинарлар, тренинглар ва мактабларнинг фаол иштирокчиларидир.\nА. М. Горький номидаги Пермь вилоят кутубхонадаги «Муҳожирлар мактаби» машғулотларида. «Фарғона.Ру АА» фотоси\n- Жамоатчилик ташкилотидан, албатта, самара бор. Муҳожирот муаммолари бўйича ҳатто ўзимнинг ҳам нуқтаи назарим ўзгарди, мен ўз жамоатчилик ташкилотим номидан ва Пермь вилоят маъмурияти туфайли кўп жойларга семинар ва анжуманларга бордим. Қозонда, Нижний Новгородда, Москвада бир неча бор бўлдим. Бундай тадбирларнинг фойдаси катта. «Муҳожирлар мактаби» улкан самара берди, бундай тадбирларда бизга ўз муаммоларимизни қандай ҳал этиш мумкинлигини ўргатадилар. Расмийлар билан, ҳуқуқ-тартибот органлари билан муомала қилиш осонлашди, - дея қайд этади Жамоатчилик марказининг раис ўринбосари Р. Мазориев.\n«Муҳожирлар мактаби» яқинда ташкил этилди, аммо, бизнинг фикримизча, бу жуда катта аҳамиятга молик воқеадир. Унда муҳожирот жабҳасида амалдаги қонунчилик юзасидан машғулотлар ўтказилади, қонунларни қўллаш бўйича тушунтиришлар берилади. Одамлар ўз ҳақ-ҳуқуқларини билиб оладилар ва уларни ҳимоя қилишни ўрганадилар. Умуман олганда, бизга маълум бўлишича, бу Россиядаги муҳожирлар учун бундай машғулотлар ташкил этиш ва ўтказиш юзасидан биринчи тажрибадир.\nУшбу мақолани якунлар эканмиз, жамоатлар ташкил этиш декларатив йўл билан эмас, «қуйи»дан ташаббус кўрсатиш орқали амалга оширилса, самарали натижаларга олиб келишини қайд этишни истардик. Пермлик тожиклар учун уюштирилган «Муҳожирлар мактаби» Россиядаги ўрта осиёликларнинг бошқа бирлашмалари қўллашлари тавсия қилинажак жуда муҳим тажрибадир.


Мустаҳкам иммунитет организмингиз ҳимоясидир!\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Мустаҳкам иммунитет организмингиз ҳимоясидир!\t11:16, 22 сентябрь 2016\tКузнинг дам иссиқ, дам совуқ «кайфияти» кимнидир йўталга, кимнидир эса аксиришга «мажбур» қилади. Бундай пайтда ҳавода «сайр» қилиб юрган инфекцияларни юқтириб олиш жуда осон. Бироқ иммунитетимизни мустаҳкамласак, ҳеч қандай муаммо бўлмайди. Бу ишни ҳаражатларсиз ва тезкор ёрдамлар билан амалга оширамиз. Жуда осон, фойдали, ва муҳими, уй шароитида тайёрласа бўладиган рецептлар билан таништирамиз!\nИммунитетни тушурувчи омиллар\nНоқулай об-ҳаво шароитлари.\nҚуёш нурларининг етишмаслиги.\nДори воситаларини кўп миқдорда қабул қилиш.\nТурли касалликлар асорати.\nЖисмоний фаолликнинг сустлиги.\nУйқу режимининг бузилиши.\nОрганизмнинг қаттиқ чарчаши.\n1. 0,5 л. қиздирилмаган писта ёғига 500 гр. майдаланган саримсоқпиёзни солиб, 3 кунга салқин жойга қўйиб қўйинг. Сўнг унга 300 гр. арпа донидан солиб, музлаткичда сақлаймиз. 1 ой давомида овқатланишдан ярим соат олдин 1 чой қошиқдан 1 кунда 3 марта ичилади. Ушбу муолажани 2 йилда 1 марта қилиш керак. 2. 1 л. суюқ асалга 10 та лимон шарбати ва 10 бўлак саримсоқпиёзни солиб, 1 ҳафта давомида оғзи ёпилган банкада сақланг. Хар куни 1 мартадан 4 чой қошиқдан қабул қилинг. Муолажа давомийлиги — 2 ой. 3. 200 гр. асал 100 мл. лимон шарбати ва 50 мл. ўсимлик ёғини аралаштириб, 1 чой қошиқдан наҳорда оч қоринга ичинг. 4. 10 томчи саримсоқпиёз шарбатини илиқ сут билан аралаштириб, уxлашдан олдин ичишни одат қилинг. 5. 2 бош пиёзни майдалаб, 200 гр. шакар билан аралаштиринг-да, 500 мл. сув солиб, паст оловда 1 ярим соат қайтинг. Совугач, 2 ош қошиқ асал соламиз. Бир ош қошиқдан бир кунда бир неча марта ичиш мумкин. 6. 300 граммдан ўрик туршаги, тозаланган ёнғоқ ва майизни 3 дона лимон пўстлоғи билан гўштиқиймалагичдан чиқарамиз ва 1 ош қошиқ асал солиб, аралаштирамиз. Аралашмани 1 ош қошиқдан ҳар куни қабул қилинг. 7. 2 та ўртача катталикдаги олмани пўстлоғидан тозалаб, 100 гр. майдаланган ёнғоқ билан аралаштирамиз-да, 2 та лимон шарбати ва 1 ош қошиқ асал соламиз. Оч қоринга 1 ош қошиқдан бир кунда бир неча марта ейиш мумкин. Тавсия этамиз! Қовоқ\nПатисон ва кабачки\nМустаҳкам иммунитет организмингиз ҳимоясидир! Иммун тизими кучли бўлишининг энг катта сири, бу — хуш кайфиятда бўлиш. Кулиб юринг, касал бўлмайсиз!


Bagdod.uz - СОЛИҚЧИ – ТАДБИРКОРГА КЎМАКЧИ\n2021-04-29 08:49:04 102\nЎзбекистон Республикаси Президенти раҳбарлигида 2020 йил 8 июль куни кенгайтирилган тарзда ўтказилган видеоселектор йиғилиши баёнининг 27-бандида солиқ идоралари зиммасига “Солиқчи – тадбиркорга кўмакчи” тамойилини жорий этиш вазифаси топширилган эди.\nБунга жавобан, Бағдод тумани Давлат солиқ инспекциясида “Тадбиркорликни қўллаб-қувватлаш” шўъбаси ташкил этилган.\n2021 йил 28 апрель ҳолатига, туманда фаолият юритиб келаётган 209 та тадбиркорлик субъекти (хусусий корхона, масъулияти чекланган жамият, оилавий корхона ва бошқалар) ўрганилиб, солиққа оид ҳамда бошқа ташкилот ва идораларга боғлиқ масалаларда кўмаклашилди.\nХусусан, 36 та янги очилган тадбиркорлик субъектларига дастлабки бухгалтерия ва солиқ ҳисоботларини юборишда, солиқ қарзи тўғрисида маълумотнома, солиқ имтиёзлари ва уларни қўллаш тартиби, солиқ режимини танлаш, бошқа солиқ туридан бўлган ҳақдорликни бошқа солиқ турига ўтказиш ва яна солиққа оид бошқа масалаларда амалий ёрдам берилди\nБундан ташқари, 49 та ҳолатда иш фаолиятини бошлаш ва кенгайтириш учун 9,8 млрд. сўмлик кредит, 9 та ҳолатда ишлаб чиқариш учун ер майдони зарурлиги, 3 та ҳолатда коммунал соҳаларга ва 6 та ҳолатда маҳаллий ҳокимлик органларига боғлиқ бошқа масалалар аниқланди. Бу ҳақда тегишли ташкилотларга мурожаат хатлари юборилиб, натижаси бўйича солиқ тўловчига маълумотлар етказилмоқда.\nНатижада, теридан чарм маҳсулотлари тайёрлаш фаолияти билан шуғулланувчи “Умрбоқий 444” хусусий корхонасига тумандаги кичик саноат зонасидан 10 сотих ер майдони ва 300 млн. сўм миқдорида банк кредити ажратилишида; қурилиш маҳсулотлари ишлаб чиқариш фаолиятини кейгайтирмоқчи бўлган “Grand silk” хусусий корхонасига ҳам 300 млн. сўм миқдорида банк кредити ажратилишида амалий ёрдам кўрсатилди.\nФаолият юритишда қандайдир қийинчиликларга дуч келябсизми? У ҳолда, Бағдод тумани Давлат солиқ инспекциясининг “Тадбиркорликни қўллаб-қувватлаш” шўъбасига мурожаат қилинг.\nСолиқ хизмати – инсофли солиқ тўловчининг ишончли ҳамкори!\nЖаҳонгир ҲАЙИТОВ, Бағдод тумани ДСИ бош инспектори.


Ажал билан беллашиб - XABARDOR.UZ\nАжал билан беллашиб\nҒаройиб кишилар 6-02-2015\n1900 йил бошларида Бруклин жанубидаги Кони Айленд яримороли АҚШдаги йирик кўнгилочар масканлардан бири эди. Яриморолдаги учта кўнгилочар парк 1911 йилда мотопойгалар учун мўлжалланган “boardtrack” автодроми қурилганидан сўнг, ўз ўрнини ушбу аттракционга бўшатиб берди.\nЎта хавфли аттракцион тез орада бутун Америкада машҳур бўлди. Ана шундай “Ажал девори”ни ҳиндистонликлар ҳам қуришга жазм этдилар.\nАжал аттракциони диаметри 9-15 метрли цилиндр шаклидаги конструкция ичига қурилган. Қатнашчилар конуснинг қуйи қисмида соат милига қарши ҳаракат билан ўз иштирокларини бошлайдилар. Тезлик ошган сари улар конструкциянинг горизонтал қисмига ўтадилар.\nБу ерда техника хавфсизлиги қоидаларига риоя қилинмайди. Экстремал пойгачиларнинг деярли ҳеч бири шлем киймайди ва хавфсизликни таъминловчи воситалардан фойдаланмайди.\nАксарият “темир отлар” авария ҳолатида ва таъмирталаб бўлади, шу боис қатнашчиларнинг транспорт воситалари мотоциклдан кўра чириган челакни эслатади.\nМана шундай “осори атиқа”ларда ҳам қатнашчилар мураккаб трюкларни бажара оладилар.\nАвтодромнинг ўзи ҳам ҳаминқадар кўринишда. Конуснинг айрим ерларида бўшлиқлар ҳам кўзга ташланади.\nЎта хавфли бўлишига қарамасдан мазкур пойгалар пойгачилар ва томошабинлар орасида жуда оммалашган.


Қозоғистонда коронавирус учун оммавий тест ўтказиш бошланади - Daryo\n12:57, 16.04.2020 33119\nҚозоғистонда коронавирусга тест топширадиганлар рўйхати кенгайтирилди. Бу ҳақда мамлакат соғлиқни сақлаш вазири ўринбосари Лаззат Оқтоевага таяниб, Tengrinews хабар берди.\n«19 та лабораторияда тестлар ўтказилмоқда, уларнинг қуввати суткасига 6 мингни ташкил этади. Ҳозирга қадар 70 мингдан ортиқ тест ўтказилган бўлиб, коронавирус инфекцияси аниқланган бир бемор ҳисобига 80 та тест тўғри келмоқда. Эпидемия энг юқори чўққисига чиққанини ҳисобга олиб, оммавий тестдан ўтказишни бошлаш зарур. Бунинг учун учта кўчма, тўртта стационар лаборатория тайёрланган. Нур-Султон ва Олмаотада ‘Олимп’ лабораторияларини ишга тушириш режалаштирилмоқда.\nТест ўтказиш кўламини кенгайтириш ва яширин ўчоқларни аниқлаш учун олинадиган тестлар сонини кунига 10 мингга етказиш керак. Булар ўткир респиратор инфекциялари, тиббиёт ходимлари, ёпиқ коллективлар контингенти, муассасалар ва ҳаётни таъминлаш объектлари, яъни ижтимоий муассасалар, коммунал хизматлар, озиқ-овқат дўконлари ва транспортлардир», — дейди Лаззат Оқтоева.\nШунингдек, у мамлакатда экспресс-тест жараёнлари ҳам фаол бошланганини таъкидлаб ўтган.\n«Бугунги кунга келиб 8722 та экспресс-тест ўтказилган бўлиб, уларнинг 899 таси — автомобилларни ўтказиш пунктида, 6809 таси — тиббиёт муассасаларида ва 1025 таси — Нур-Султон ҳамда Олмаота лабораториялари ҳисобига тўғри келмоқда. Экспресс-тестларни ўтказиш жараёнида 145 нафар инсонда ижобий натижалар олинган», — дейди вазир ўринбосари.\nМавзуга доир: Қозоғистонда тиббий ниқоб ва қўлқоплар утилизация қилинмоқда\nСўнгги маълумотларга кўра, Қозоғистонда коронавирус билан касалланганлар сони 1331 кишига етди, 240 киши даволанишга муваффақ бўлди. 15 апрель куни мамлакатда COVID-19 билан касалланган яна бир бемор вафот этиб, қурбонлар сони 16 кишига етди.\n16:30, 05.05.2022 72316\n22:34, 22.04.2022 54500\n08:47, 28.04.2022 59841\n15:48 Бугун 97\n15:19 Бугун 3706\n15:03 Бугун 3339\n14:50 Бугун 3710\n14:16, 21.05.2022 74765\n23:17, 21.05.2022 63955\n20:13, 20.05.2022 51999\n18:44, 20.05.2022 51102


Академияда Корея Республикаси Инсон ресурсларини бошқариш миллий институти делегацияси билан учрашув бўлиб ўтди – Ўзбекистон Республикаси Президенти ҳузуридаги Давлат бошқаруви академияси\nЎзбекистон Республикаси Президенти ҳузуридаги Давлат бошқаруви академияси > Тадбирлар > Академияда Корея Республикаси Инсон ресурсларини бошқариш миллий институти делегацияси билан учрашув бўлиб ўтди\n29 июль куни Ўзбекистон Республикаси Президенти ҳузуридаги Давлат бошқаруви академиясида Корея Республикаси Инсон ресурсларини бошқариш миллий институти (NHI) делегацияси билан учрашув бўлиб ўтди. Мазкур учрашув Академия ҳамда NHI тингловчилари ўртасида мулоқот ўрнатиш мақсадида ташкил этилди.\nТашриф дастурига кўра, NHI делегацияси 29 июль – 2 август кунлари республикамизнинг қатор вазирлик ва идораларида учрашувлар ўтказади. Учрашувларда томонлар электрон ҳукуматни ривожлантириш, АКТ тизимини давлат бошқарувининг молия, солиқ ва божхона соҳаларига жорий этиш, шунингдек, давлат резервига кадрларни тайёрлаш масалалари бўйича тажриба алмашиш кўзда тутилган.\nТадбир давомида NHI делегациясига Ўзбекистоннинг макроиқтисодий кўрсаткичлари, давлат бошқаруви тизими ва 2017-2021 йилларга мўлжалланган Ўзбекистон Республикасини янада ривожлантириш бўйича Ҳаракатлар стратегияси тўғрисида батафсил маълумот берилди.\nБундан ташқари, учрашувда Академия ва NHI тингловчилари давлат хизматчиларини танлаб олиш, уларнинг малакасини ошириш, ушбу соҳага ахборот технологияларини кенг жорий этиш ҳамда Smart-таълим тизимини ривожлантириш бўйича фикрлар алмашдилар.


Қондош биродарлар душманга айланди: Ўшдаги низодан 10 йил ўтиб (тўплам)\n- Қондош биродарлар душманга айланди: Ўшдаги низодан 10 йил ўтиб. 2010 йилнинг июнида Ўшда юзага чиққан низо кутилмаган ва шавқатсиз бўлди. Юзлаб одам нобуд бўлди. Айтилишича¸ зўравонлик Қирғизистоннинг иккинчи йирик шаҳри бўлмиш Ўшдаги казиноларнинг бирида жанжал чиқиши ортидан бошланиб кетган. (видео)\n- Белорусияликларнинг Лукашенконинг Андижондаги воқеалар ҳақидаги сўзларига муносабати. Минск кўчаларида учраган одамлар Лукашенконинг сўзларига муносабат билдирмоқда. Белоруссия президенти сайлов арафасида Андижонда намойишчиларни ўлдирилганини эслатди. (видео)\n- 10 йилдан бери қамоқда ўтирган эрини кутаëтган Хадича Асқарова. Азимжон Асқаровнинг қирғиз хавфсизлик кучлари томонидан ҳибсга олиниб қамоққа ташланганига 10 йил бўлди. Зўравонлик ортидан юзлаб одамлар ўлди ва минглаб одамлар кўчирилди. Асқаровнинг турмуш ўртоғи Хадича Асқарованинг айтишича¸ 10 йил ичида неваралар туғилган¸ баъзи неваралар вафот этган. (видео)\n- Таътилга чиқишни режалаштиряпсизми? Коронавирусга тест топширинг. Коронавирус пандемиясидан энг кўп зарар кўрган соҳадардан бири — бу туризмдир. Қозоғистон сайёҳлик агентликлари раҳбарлари бизнес "музлаб қолди" деб шикоят қилмоқда. Ташқи туризм йуў, ички туризмнинг истиқболлари унчалик катта эмас. (ҚРдан видео)\n- АҚШдаги намойишлар нафақат зўравонлик ва талон-торож, балки бирдамлик ва тинчлик чақириқлари фонида ўтмоқда. Айрим давлатларда ОАВ асосан АҚШ бўйлаб содир бўлаётган зўравонлик ва тартибсизликларни ёритмоқда. Аксар ҳолатларда тўқнашувлар давомида ҳар икки тараф бир-бирини қўллаб, меҳр-мурувват кўрсатган ҳолатлар ҳам кузатилаётгани эса эътибордан четда қолмоқда. (видео)\n- Нима учун коронавирусга қарши курашнинг «швед модели» муваффақиятсиз тугади. Швеция ҳукумати коронавирусга қарши курашнинг модели самарасизлигини тан олди. (видео Настоящее время)\n- Ўзбек муҳожирлари: Фарзандларимиз тил ва маданиятимизни сақлаб қолиши керак! Халқаро болаларни ҳимоя қилиш куни нишонланаётганига бу йил 70 тўлди. Бу кунда Россияда меҳнат қилаётган миллионлаб ўзбек муҳожирлари ҳам ўз фарзандларини муҳожиратда тарбия қилишмоқда. Жажжи мигрантлар ота-ва оналари билан бирга 1 июн байрамини изоляция ва карантин ҳолатида кутиб олишмоқда. (видео)


«Хоразм» спорт мажмуаси қачон футбол ўйинларини қабул қилади?\nУрганч шаҳридаги «Хоразм» спорт мажмуаси (собиқ «Олимпия» стадиони) қарийб 6 йилдан бери ёпиқ турибди ва ҳувуллаб ётибди.\n«Хоразм» спорт мажмуаси 2015 йилда «Умид ниҳоллари» мусобақаларига тайёргарлик кўриш мақсадида таъмирлашга ёпилган эди. Бироқ, режадаги ишлар якунига етказилмади, таъмирлаш учун ажратилган маблағлар талон-торож қилинди, бунга йўл қўйган амалдорлар жазоланди.\nАммо, хоразмлик футболчилар ва мухлислар ажойиб стадиондан маҳрум бўлишди.\n«Хоразм» футбол клуби бу вақт мобайнида вилоятнинг бошқа стадионларида ўйнади. Ҳозирги вақтда жамоа сунъий майдонга эга «Ёшлик» ўйингоҳида футбол ўйинларини ўтказмоқда. Ушбу ўйингоҳнинг сиғими жуда кичик бўлиб, атиги 950 томошабинни сиғдира олади. Бу эса Про-лига баҳслари учун кам. «Хоразм» клубининг ҳар бир ўйинига камида 2-3 минг томошабин йиғилмоқда, бироқ, уларнинг бир қисми майдон атрофида тик турган ҳолда футбол томоша қилишга мажбур бўлмоқда. Бошқалари жой тополмай, қайтиб кетишмоқда.\n«Хоразм» спорт мажмуаси фаолиятини тиклашга бир неча йиллардан буён ҳаракат қилиняпти, аммо самарасиз. Стадион маъмурияти берган маълумотга кўра, майдон чимининг тайёр ҳолатда эмаслиги бунга асосий сабаб бўляпти.\n«Хоразм вилоятининг марказий ўйингоҳида таъмирлаш ишлари «Жанубгазқурилиш» АЖ томонидан тўлиқ якунланган. Стадиондаги табло, ёриткичлар, ўриндиқлар тайёр ҳолатга келтирилган. 2019 йил июнь ойида «Ўзбекистон темир йўллари» АЖ ҳомийлигида Тошкент шаҳрининг «Рита инвест» фирмаси билан Жанубий Кореянинг «Kentucky Blugrass» навли чимини экиш бўйича шартнома тузилган эди. Ҳозирги кунда футбол майдонининг 70 фоиз чими тайёр ҳолатда бўлиб, қолган 30 фоиз қисмида парваришлаш ишлари олиб борилмоқда. Чимнинг секин ўсишини мутахассислар иқлим шароити, ер ва сув билан боғлиқ эканини таъкидлашмоқда», дейилади маълумотда.\nАввалроқ, Хоразм вилояти ҳокими Фарҳод Эрманов «Хоразм» спорт мажмуаси чими 2021 йил март ойида тайёр бўлиши, «Наврўз» байрами арафасида ўйингоҳнинг очилиши ҳақида айтган эди. Янги маълумотларга кўра, стадионнинг очилиши август ойига кўчирилган. Агар майдон чими текис униб чиқмаса, бу муддат яна узайиши мумкин.


САЙЛОВ ҚОНУНЧИЛИГИНИ БУЗГАНЛИК УЧУН ЖАВОБГАРЛИК МУҚАРРАРЛИГИ ТАЪМИНЛАНАДИ - AUZ.UZ\nСАЙЛОВ ҚОНУНЧИЛИГИНИ БУЗГАНЛИК УЧУН ЖАВОБГАРЛИК МУҚАРРАРЛИГИ ТАЪМИНЛАНАДИ\nСайлов кампанияси даврида сайлов қонунчилиги аниқ ва бир хилда бажарилиши, барча жараёнларда қонун устуворлигини таъминлаш муҳим аҳамиятга эга. Шу мақсадда Марказий сайлов комиссияси томонидан қабул қилинаётган ҳар бир қарорда сайлов кампаниясининг қонунийлигини таъминлаш устувор вазифа қилиб белгиланган.\nМаълумки, шу йил 8 февраль ва 31 май кунлари қабул қилинган қонунларга асосан Ўзбекистон Республикаси Сайлов кодексига ўзгартиш ва қўшимчалар киритилди. Ушбу ўзгартишлар Марказий сайлов комиссиясининг ҳам бир қатор қарорларини амалдаги қонунчиликка мувофиқлаштиришни тақозо қилади.\nШу нуқтаи назардан Ўзбекистон Республикаси Марказий сайлов комиссиясининг 2019 йил 11 сентябрдаги “Сайлов ва референдумни ташкил этиш ҳамда ўтказиш соҳасидаги ҳуқуқбузарликларни содир этганлик учун жавобгарликнинг муқаррарлигини таъминлаш тўғрисида”ги қарорига ўзгартиришлар киритилди.\nМазкур ҳужжат билан Марказий сайлов комиссиясининг ушбу қарорининг 1-бандига ҳамда қарорнинг 1-иловаси билан тасдиқланган Йўриқноманинг 10, 12 ва18-бандларига қўшимчалар киритилмоқда.\nМаълумки, Ўзбекистон Республикаси Маъмурий жавобгарлик тўғрисидаги кодексининг V1 боби Сайлов ва референдумни ташкил этиш ҳамда ўтказиш соҳасидаги ҳуқуқбузарликлар учун маъмурий жавобгарлик деб номланган бўлиб, 512- 519 моддаларни ўз ичига олади. Ушбу моддаларда қуйидаги ҳуқуқбузарликлар учун маъмурий жавобгарлик назарда тутилган.\n– Ўзбекистон Республикаси Марказий сайлов комиссиясининг, сайлов комиссияларининг, референдум ўтказувчи комиссияларнинг фаолиятига аралашиш;\n– ушбу комиссияларнинг қарорларини ижро этмаслик;\n– Номзоднинг, ишончли вакилнинг, кузатувчининг ёки сиёсий партия ваколатли вакилининг ҳуқуқларини бузиш;\n– Сайловолди ташвиқотини, референдумга қўйилган масалалар юзасидан ташвиқот олиб бориш шартлари ва тартибини бузиш;\n– Номзодлар, сиёсий партиялар тўғрисида ёлғон маълумотларни тарқатиш;\n– Сайловга ёки референдумга тайёргарлик кўриш ва сайлов ёки референдум ўтказиш жараёнида ахборот ҳамда ташвиқот материалларини қасддан йўқ қилиб юбориш ёки уларга қасддан шикаст етказиш;\n– Сайловни ёки референдумни молиялаштириш тартибини бузиш;\n– Жамоатчилик фикри сўровлари натижаларини, сайлов ёки референдум натижалари тахминларини чоп этиш (эълон қилиш) тартибини бузиш каби ҳолатлар юзасидан жавобгарлик белгиланган.\nЎзбекистон Республикасининг Маъмурий жавобгарлик тўғрисидаги кодексининг 245-моддасига асосан 512 – 519-моддаларида назарда тутилган ҳуқуқбузарликлар жиноят ишлари бўйича туман, шаҳар суди томонидан кўриб чиқилиши белгиланган.\nЎзбекистон Республикаси Президентининг “Судлар фаолиятини янада такомиллаштириш ва одил судлов самарадорлигини оширишга доир қўшимча чора-тадбирлар тўғрисида”ги фармонига асосан жиноят ишлари бўйича туман, шаҳар судлари намунавий тузилмаси тасдиқланган.\nШундан келиб чиққан ҳолда муҳокамага киритилган Марказий сайлов комиссияси қарорининг 1-банди тўртинчи хатбошисидаги “маъмурий судлар” деган сўзлар “жиноят ишлари бўйича туман, шаҳар судлари” деган сўзлар билан алмаштирилмоқда.\nЙўриқноманинг 4-бандида бундай ҳуқуқбузарликлар содир этилганлиги аниқланган ҳолларда тегишли сайлов комиссиялари ваколатли шахслари томонидан маъмурий ҳуқуқбузарлик тўғрисидаги баённома тузилиши белгиланган. Шунингдек, Маъмурий жавобгарлик тўғрисидаги кодекснинг 281, 282-моддаларида маъмурий ҳуқуқбузарлик тўғрисидаги баённоманинг мазмуни ва Маъмурий ҳуқуқбузарлик тўғрисидаги баённомани жўнатиш бўйича талаблар белгиланган.\nШундан келиб чиққан ҳолда маъмурий ҳуқуқбузарлик тўғрисидаги иш материаллари МЖтКнинг 281, 282-моддаларида назарда тутилган талаблар бузилган ҳолда жиноят ишлари бўйича туман, шаҳар судига тақдим қилинган тақдирда, ушбу суднинг асослантирилган ёзма талабига кўра 12 соатдан кечиктирмасдан маъмурий ҳуқуқбузарлик тўғрисидаги баённомани тузган орган томонидан камчиликлар бартараф этилиши шарт деган мазмунда баён этиляпти.\nСайлов ва референдумни ташкил этиш ҳамда ўтказиш соҳасидаги ҳуқуқбузарликлар тўғрисидаги ишлар жиноят ишлари бўйича туман, шаҳар суди томонидан кўриб чиқилади.\nУшбу ўзгартиришлар натижасида сайлов қонунчилигини бузганлик учун жавобгарлик муқаррарлиги таъминланиши сайлов принципларининг мустаҳкамланишига, сайлов тизимининг янада демократик бўлишига, очиқлик ва ошкоралик принципларининг мустаҳкамланишига олиб келади.


Футбол мутахассислари мунозараси: «Кўзлар ёниши керак»\n20:48 / 27.03.2017\nТаниқли футбол мутахассиси Азамат Абдураимов ўзининг Facebook ижтимоий тармоғидаги саҳифасида «Футболни алдаб бўлмайди!» блогпостини жойлагач, унинг остида таниқли журналистлар ва собиқ футболчилар билан биргаликда мунозара бўлиб ўтди.\n- Сурия қандай тайёргарлик кўрди, деган савол ҳам бор? Уларда ҳеч қандай йиғинлар ҳам, ўртоқлик учрашувлари ҳам ўтказилгани йўқ, шекилли. Эрон терма жамоасининг январь ойидаги йиғини клублардан бирининг прозицияси туфайли барбод бўлганди. Гарчи Қатар билан бўлган ўйингача Эрон Ироқ билан ўртоқлик учрашуви ўтказиб олишга муваффақ бўлди, лекин иккинчи таркиб билан. Яъни ҳаммасини йиғинлар ва назорат учрашувларига олиб келиб боғлаш ярамайди. Муаммоларнинг бутун бир комплексини тилга олиш керак, лекин бунинг кимга қизиғи бор?\n- Албатта, фикрларингга қўшиламан... Фақат ёмон ташкиллаштирилган йиғинлар ва ўйинлар туфайли ютқазмадик.\n- Бизга ўзгалар қандай тайёргарлик кўришининг нима қизиғи бор? Бизда Жчга чиқиш вазифаси қўйилган. Рақибларни ва ўйинлар тақвимини аллақачон билар эдик. Биз бошқалар қандай тайёргарлик кўраётгани-ю, кимлар билан ўйнаётганига қарамаслигимиз керак. Агар биз Жчга чиқишни истар эканмиз, ҳаммасини олдиндан ҳисобга олиб қўйишимиз керак эди. Йиғинлар, учрашувлар ва ҳ.к. Кейинчалик «анави ерда ўйнамаган эдик, у ерда майдон ёмон экан, мана бу ерда фалон ўйинчини йиғинга чақира олмадик», деган баҳоналарга ўрин қолдирмаслик учун. Азамат ака Терма жамоалар маркази бу масалаларни олий даражада ҳал қилиши керак эди, деган эътирози билан ҳақ гапни айтяпти.\n- Жаъфар, тайёргарлик кўнгилдагидек бўлмагани борасида ҳеч ким баҳслашмаяпти. Фақат сен мендан ҳам яхши биласанки, тайёргарликдан бошқа масалалар ҳам бор. Масалан, таркиб танлаш, ўйинга тактика белгилаш ва ҳ.к. Бундан ташқари, янада чуқурроқ муаммолар бор. Биргина йиғинлар ташкил этиб, уларни ҳал қилиб бўлмайди.\n- Алишер ака, барчамиз биламизки, бу йиғинлар хўжакўрсин учун ўтказилди. Саралаш учрашувларида тушиши мутлақо режалаштирилмаётган ўйинчиларни олиб боришди. Мен ечилиши лозим бўлган бошқа кўплаб масалалар борлигини рад этмайман, лекин буларнинг барчасидан мухлислар азият чекмоқда.\nНимадир десак, дарҳол ўзбек футболининг душманига чиқамиз, шунинг учун жимгина ўтирамиз...\n- Йиғинлар уларнинг ташкилотчиларига керак эди.\n- Одатда, муайян ўйин олдидан ўша ўйинга, ҳозирги шароитимизда икки ўйинга, мўлжалланган таркиб олинади. Бизда эса кўплаб номзодлар кўрикдан ўтиб, майдонга ўша эскилар тушаверади...\n- Алишер, сенинг танбеҳингдан сўнг Сурия билан ўйиннинг кенгроқ таҳлилини ёздим... Жим ўтиришга чидай олмадим ))\n- Азамат, Жаъфар, сизлардан шубҳа қилмасдим. Лекин бошқа жиҳатдан, биз буларни ижтимоий тармоқда муҳокама қилмоқдамиз. ТВ орқали, ЎФФ даражасида муҳокама қилинишни кутиб ўтиришнинг кераги ҳам йўқ.\n- Бу турнирда ҳар бир ўйин жанг мисоли! Бундай ўйинларда гарчи ўйин қовушмаётган бўлса ҳам, тишлаб, узиб натижа олиб чиқиш керак... кўзлар ёниши керак. Сўзларда эмас, ўйинда ғалабага бўлган иштиёқимиз кўринсин! Қўшимчасига, ўйин тизгинини ўз гарданига олиши керак бўлган етакчиларимиз ўзларини кўрсата олишмади! Мен мағлубиятимизга сабаблардан бирини шу ерда кўраман.\nАзамат Абдураимов Никимбаев Ирисметов


Марказий банк: Экспорт ҳажмлари ўсган, аммо валюта етишмовчилиги бор — Sof.uz\nМарказий банк: Экспорт ҳажмлари ўсган, аммо валюта етишмовчилиги бор\n16.10 13:18 149 Иқтисод\nМарказий банк 2019 йил 9 ойи якуни бўйича дастлабки тўлов балансини тайёрлаб эълон қилди. Айни пайтда келтирилган айрим кўрсаткичлар якуний маълумотлар билан фарқ қилиши мумкинлиги қайд этилмоқда.\nИзоҳ: тўлов баланси мамлакат томонидан чет элда муайян муддатда амалга оширган тўловлари ҳамда ҳудди шу даврда чет элдан келган тушумлар миқдорининг нисбатидир.\nДастлабки ҳисоб-китобларга кўра, 2019 йил 9 ойи якуни бўйича тўлов балансининг жорий операциялар ҳисоби дефицити 1,6 млрд АҚШ долларини ташкил этиб, ўтган 2018 йилнинг ҳудди шу даври билан солиштирганда 50%га қисқаргани (3,1 млрд АҚШ долл) аниқланади. Яъни мамлакатга хорижий валютанинг жами соф кирими салбий кўрсаткичга эга.\nЖаҳон бозорларида Ўзбекистоннинг биржа товарлари учун мақбул нархлар конъюнктураси шаклланганлиги товарлар экспорти ҳажмини 11,1 млрд АҚШ долларгача ўсишига замин яратди.\nТоварлар импорти 15,6 млрд АҚШ долларга етди. Импортнинг энг салмоқли ўсиши (мос равишда 21% ва 26%) машина ва ускуналар ҳамда транспорт воситалари (жами импорт ҳажмидан 32%) импортига тўғри келиб, жами импортнинг 13% ни ташкил қилди. Натижада, савдо балансининг салбий сальдоси 2018 йилнинг 9 ойига нисбатан 17% га яхшиланиб, 4,5 млрд АҚШ долларни ташкил этди.\nЎзбек сўми йил бошидан бери 7,2% га қадрсизланди\n16.07 16:26 109 Иқтисод\n7.07 10:20 993 Иқтисод\n18.06 23:45 119 Иқтисод\n9.06 17:48 292